PCVesti - Microsoft Dynamics Akademija – šansa za uspeh i napredovanje\nBeograd, 11. novembar 2008. – Usled konstantnog rasta potražnje za savremenim poslovnim rešenjima od strane domaćih preduzeća svih veličina, lokalna Microsoftova kancelarija i ovlašćeni Microsoft Dynamics partneri su u konstantnoj potrazi za novim, kvalitetnim kadrovima koji će se baviti poslovima implementacije rešenja iz Dynamics porodice. Microsoft u Srbiji želi da investira u naše mlade i perspektivne ljude i zato organizuje besplatnu obuku pod nazivom „Dynamics Akademija“.\nOva specijalistička obuka obuhvata intenzivna osmočasovna predavanja tokom tri nedelje i vežbe koje će pomoći polaznicima da savladaju sve funkcionalne celine Microsoft Dynamics NAV i CRM rešenja. Po završetku Akademije polaznici su obučeni i spremni za rad i dalje usavršavanje u implementaciji ovih poslovnog rešenja.\nMicrosoft Dynamics NAV predstavlja integrisano poslovno rešenje namenjeno malim i srednjim preduzećima, dok Microsoft Dynamics CRM predstavlja integrisani sistem za upravljanje odnosima sa klijentima, koji pruža mogućnost lakog kreiranja i održavanja podataka o klijentima od prvog kontakta, preko prodaje, pa do postprodajnih aktivnosti. Navedena rešenja su primenjena u više od 100.000 kompanija koje posluju u 130 zemalja širom sveta, dok su u Srbiji sa velikim uspehom implementirani u preko 150 preduzeća.\nDynamics Akademija počinje sa radom 1. decembra, a Microsoft je realizuje u saradnji sa Fakultetom za informatiku i menadžment (http://www.fim.singidunum.ac.yu/) Univerziteta Singidunum. Predavači dolaze iz vodećih domaćih partnerskih kuća (Adacta, Extreme, NPS, PSC i SRC SI), koji poseduju veliko iskustvo u implementaciji Dynamics rešenja.\nNa raspolaganju je 15 slobodnih mesta, a očekuju se prijave diplomaca ili apsolvenata – ekonomista, menadžera, informatičara, inženjera – ukratko, svih onih koji imaju potencijal i želju da se bave prestižnim i dobro plaćenim poslom implementacije Microsoft Dynamics rešenja. Svi polaznici obuke po završetku Akademije mogu besplatno da polažu ispit za dobijanje odgovarajućeg sertifikata, koji im može značajno pomoći pri dobijanju angažmana u vodećim partnerskim firmama u Srbiji. Čak 80 procenata polaznika prošlogodišnje NAV Akademije po završetku kursa je dobilo posao u nekoj od kompanija koja se bavi implementacijom Microsoft Dynamics NAV rešenja.\nSvi zainteresovani za stručno usavršavanje u domenu Microsoftovih ERP i CRM rešenja svoj CV sa propratnim tekstom mogu poslati na e-mail adresu [email protected] najkasnije do 23. novembra.\nViše informacija o Microsoft Dynamics rešenjima možete pronaći na Web lokaciji www.microsoft.com/scg/dynamics\nIntel poranio sa novim čipovima Xeon


Generalni sekretar KSS posetio KK Mladost - Ozonpress :: internet portal\nGeneralni sekretar KSS posetio KK Mladost\nGeneralni sekretar KSS Zlatko Bolić je danas boravio u radnoj poseti Košarkaškom klubu Mladost. U skoro dvočasovnom razgovoru sa direktorom kluba Dobrilom Jojićem i trenerima Dejanom Kolarevićem, Mihailom Šušićem i Aleksandrom Bjelićem, prvi operativac košarkaškog saveza se upoznao sa radom i aktivnostima kluba, koji se na mapi Srbije izuzetno visoko kotira kako po organizaciji, tako i radu sa mlađim kategorijama.\n“Veoma mi je drago što sam u prilici da se lično uverim u sve ono što sam čuo o ovom klubu. Dobro mi je poznato kako se radi u Mladosti i kakvi se rezultati postižu. Sa tako velikom bazom najmlađih polaznika u školi košarke jasno je da ovaj klub ima lepu perspektivu. Za to su naravno zaslužni ljudi koji su organizovali ovakav sistem, ali i kvaltetni treneri koji rade sa mladima. Od predstavnika kluba sam čuo i sa kojim se problemima susreću, a na nama kao granskom savezu je obaveza da vodimo brigu o košarkaškoj bazi. Znam koliko je ovaj klub uspešan u radu sa mladima. To ne govore samo medalje, već i broj igrača koji su ponikli u Mladosti, a nastupali su u reprezentativnim selekcijama Srbije. Sa predsednikom Danilovićem uskoro krećemo u obilazak regionalnih saveza i naravno da će se Čačak naći u našem rasporedu“ – rekao je generalni sekretar KSS Zlatko Bolić.\n“Ovo je bila izuzetno lepa prilika da ugostimo jednog od vodećih ljudi srpske košarke. U direktnom i korektnom razgovoru smo ga upoznali o aktivnostima našeg kluba, ali i problemima sa kojima se suočavamo. Tu pre svega mislim na nerazumnu odluku da samo klubovi od prve srpske lige pa naviše mogu igrati kvalitetne lige u kategorijama juniora i kadeta. Složili smo se da se u narednom periodu još češće srećemo i da zajednički rešavamo sve probleme i to u interesu čačanske i srpske košarke. Gospodin Bolić se uverio u kakvim uslovima radimo i mislim da u narednom periodu možemo očekivati još bolju saradnju sa našim matičnim savezom“ – rekao je direktor KK Mladost Dobrilo Jojić.\nUtakmica KK Borac bez publike\nBez privilegija za kobile\nNikola 13/03/2020 u 07:54 Odgovorite\nBravo za Dobrila i ceo strucni stab.Samo napred!


Šalja pozvao građane da kupuju samo robu proizvedenu na KiM\nIzvor: RTS, 27.Nov.2018, 18:31\nKosovski ministar trgovine i industrije, Endrit Šalja, pozvao je građane da kupuju, kako je rekao, "domaće proizvode". Šalja tvrdi da Kosovo može da se razvija i bez srpskih proizvoda i da će "država podržati lokalna proizvodna preduzeća".\nEndrit Šalja je na otvaranju sajma "Nedelja biznisa na Kosovu 2018." rekao da je od početka govorio >> Pročitaj celu vest na sajtu RTS << da će prioritet njegovog resora biti nastavak podrške lokalnih proizvođača i privlačenja stranih investitora, zatim zaštita potrošača, podizanje kvaliteta domaćih proizvoda, te razvoj turizma.\nŠalja je rekao da više neće biti dozvoljen "uvoz robe" bez deklaracije na kojoj nema oznake "države Kosova", prenela je Koha.\n"Želim da uverim domaće proizvođače i građane da neću dozvoliti da na Kosovo uđe proizvod sa deklaracijom na kojoj piše 'Kosovo i Metohija'. Kupujte domaće proizvode", rekao je Šalja.\nAgim Šahini, predsednik Kosovske privredne komore, koja je orgaizovala ovaj sajam, rekao je da je cilj te manifestacije da promoviše potrošnju domaćih proizvoda, da stimuliše lokalna preduzeća na kvalitet proizvodnje u skladu sa najvišim standardima i da "ohrabre vladu" da stvori povoljno poslovno okruženje za dinamičniji ekonomski razvoj.\nI on je pozvao da građani koriste robu proizvedenu na Kosovu.\nB92: Šalja: "Kosovo može da se razvija i bez srpskih proizvoda"


Kraj novog hladnog rata - 18.11.2015, Sputnik Srbija\nNATO pozdravlja napore Rusije za pronalazak rešenja krize u Siriji i smatra da Rusija može da odigra konstruktivnu ulogu u multilateralnom rešenju sirijske krize... 18.11.2015, Sputnik Srbija\nkakav licemer je ovaj Stoltenberg!\nanalize i mišljenja, vesti, nato\n© Flickr / U.S. Army Europe ImagesAmerički vojnici na obuci u Litvaniji\nNATO pozdravlja napore Rusije za pronalazak rešenja krize u Siriji i smatra da Rusija može da odigra konstruktivnu ulogu u multilateralnom rešenju sirijske krize, izjavio je Stoltenberg četiri dana nakon atentata u Parizu.\nNikada promena u raspoloženju velikih sila nije nastupila ovako radikalno kao nakon atentata u Parizu 13. novembra. Prioriteti Vašingtona, Pariza i Moskve su se preko noći ukrstili, uprkos razlikama. Rusija je sada nezaobilazni partner Zapada u Siriji. To je smisao koalicije sa Moskvom i Vašingtonom koju je najavio francuski predsednik Fransoa Oland.\nRazmere ove promene u stavovima velikih sila, na koju su ukazivali brojni rusko-američki susreti poslednjih mesec dana, možda najbolje odražava komunikacijski salto generalnog sekretara NATO-a Jensa Stoltenberga, koji je od agresivne retorike prema Rusiji prešao na „konstruktivnu“.\n„NATO pozdravlja napore Rusije za pronalazak rešenja krize u Siriji i smatra da Rusija može da odigra konstruktivnu ulogu u multilateralnom rešenju sirijske krize“, izjavio je Stoltenberg četiri dana nakon atentata u Parizu.\n„Pozdravljam što je Rusija deo toga i što je sela za pregovarački sto sa mnogim drugim zemljama kako bi pronašla političko rešenje“, rekao je bez zamuckivanja generalni sekretar Severnoatlantske alijanse. Samo nedelju dana ranije Stoltenberg je izjavljivao da „NATO mora da se suprotstavi snaženju ruske vojne sile“ u Crnom moru i u Mediteranu, „koja bi Moskvi mogla da omogući kontrolu u ključnim zonama“.\nZaboravite novi hladni rat, na međunarodnoj sceni je novo pozicioniranje snaga. Napadnute su dve zemlje Saveta bezbednosti, Rusija i Francuska (atentat na ruski putnički avion i masakr nad civilima u centru Pariza), dok bi druge članice mogle da budu meta napada, zbog čega su ruske vojne snage sada dobrodošle. Vladimir Putin je u utorak naložio svojim snagama da naprave zajednički operativni plan sa komandom francuskog nosača aviona Šarl de Gol koji se približava sirijskoj obali. Oland će se sa ruskim predsednikom sastati u Moskvi sledeće nedelje, nakon konsultacija sa Obamom u Vašingtonu.\nFrancuski šef države je svestan da u Siriji ne može bez ruske pomoći, jer SAD i Francuska nemaju partnere na terenu, dok ih Rusi i Iranci imaju. To je razlog što se nije pozvao na Član 5 sporazuma Severnoatlantskog pakta, koji predviđa zajednički odgovor u slučaju napada na zemlju-članicu, kao što je to uradio Vašington nakon atentata 11. septembra kako bi vojno intervenisao u Avganistanu.\n„Nije nam potrebno“, objasnili su u okruženju francuskog ministra odbrane Žan-Iva le Drijana.\nPentagon menja ocenu ruske operacije u Siriji\n17 Novembar 2015, 20:40\nFrancuska ne vidi korist u gomilanju koalicija i ne želi da dovede u pitanje zajedničku akciju protiv organizacije Islamska država sa Rusijom. Oland je poslušao hor opozicionih glasova u svojoj zemlji, na čelu sa bivšim premijerom Dominikom de Vilpenom, koji je u tradiciji De Golove Francuske od njega tražio da sarađuje sa Rusijom.\nUmesto da se okrene NATO-u, kako bi voleli najveći atlantisti u Evropskoj uniji, Oland se obratio za pomoć evropskim zemljama, koje su do sada bile uzdržane prema francuskim vojnim akcijama u svetu. U Briselu se početkom nedelje pozvao na Lisabonski sporazum, na koji su svi u međuvremenu zaboravili, i na član 42.7 koji predviđa da „ukoliko jedna članica Evropske unije bude predmet vojne agresije“ sve druge članice „moraju da joj priteknu u pomoć“. Francuski predsednik se nije pozvao na jedan drugi član sporazuma, član 222, koji predviđa da EU „mobiliše sve instrumente, uključujući i vojne“. Podele su još uvek snažne unutar EU kada je reč o vojnom angažovanju. Nemačka i Italija se tome jasno protive.\nLavrov: SAD u Siriji sede na dve stolice\n17 Novembar 2015, 17:14\n„Merkelova ne želi da postane ratna kancelarka“, piše „Špigl“. Velika Britanija je uzdržana kada je reč o daljem vojnom angažovanju u Siriji.\nFrancuska traži od evropskih saveznika da joj pomognu u Africi, gde je angažovala 35.000 vojnika, kako bi smanjila teret vojnih operacija koje vodi na afričkom kontinentu i usmerila snage na Siriju, gde nade polaže u koaliciju sa Moskvom i Vašingtonom. Koalicija još nije formirana, ali su temelji postavljeni.\n19 Novembar 2015, 08:46


LABORATORIJA • Central Point\nPotvrdu i zapisnik o izvršenoj popravci stola, odnosno automata za igre na sreću ovlašćeno lice za popravku je dužno da dostavi laboratoriji ovlašćenoj od strane ministra finansija (u daljem tekstu: laboratorija) u roku od 24 časa.\nUkoliko je usled popravke došlo do promene tehničkih i funkcionalnih karakteristika, ovlašćeno lice za popravku je u obavezi da u potvrdi i zapisniku o izvršenoj popravci to posebno naglasi.\nLaboratorija je dužna da nakon provere zapisnika i dostavljene dokumentacije o izvršenoj popravci izda priređivaču dopunsko uverenje o tehničkim i funkcionalnim karakteristikama stolova, odnosno automata najkasnije do kraja narednog radnog dana i u istom roku ga dostavi Upravi.\nU uverenju iz stava 6. ovog člana se navodi informacija o razlogu skidanja ili promeni plombe. Laboratorija može naknadno da proveri da li je popravka izvršena u skladu sa zapisnikom i dokumentacijom o izvršenoj popravci.\nNa zahtev Uprave laboratorija je dužna da izvrši naknadnu proveru iz stava 8. ovog člana.\nNačin i sadržaj komunikacije između ovlašćenog lica za popravku, laboratorije i priređivača propisuje laboratorija svojim uputstvom.\nOvlašćeno lice za popravku vodi evidenciju o svim popravkama putem servisne knjižice pojedinačno za svaki sto, odnosno automat, koja može biti i u elektronskom obliku.ˮ.\n+381 11 32 83 291\n+381 62 800 22 62\nMi vodimo računa o ispravnosti vaše opreme za priređivanje igara na sreću.\nDo danas, obavili smo više od 10 000 popravki i pregleda različite opreme za priređivanje igara na sreću.\nMožete nas pratiti i na društvenim mrežama\n© 2021 Central Point. www.webstudio.pantergraf.rs


U Italiji je i dalje tema ulaganje Investcorpa prebogatog bahreinskog fonda u Milan. Tačnije kupovina od milijardu evra, pretpostavlja se da će porodica Singer prodati “Rosonere”.\nSada se praktično razmenjuju dokumenti, sve je u “klosingu”, a potencijalno novi vlasnici se ne oglašavaju, kako ne bi smetali trci kluba za titulu.\nNavijači su ushićeni, priča se o budžetu od 300 miliona za prelazni rok, novom stadionu čija bi gradnja trebalo da počne već na jesen. Za Arape novac nije problem, oni pružaju podršku aktuelnom sektoru, a postoje mišljenja da ako novac iz Bahreina uđe u klub, teško će čak Juventus i Inter parirati “Rosonerima”.\nBilo kako bilo, Italijom je prostrujala vest da bi Milan mogao da gurne prst u oko Interu i vrati Lukakua u Italiju. On želi da napusti Čelsi, takođe “Plavci” su nezadovoljni, povratak Belgijanca u klub je bio čist promašaj i žele da vrate veći deo uloženij 120 miliona evra u napadača. On je slao poruke Interu, ali čini se da oni nisu previše zainteresovani.\nMilan jeste, traže napadača, niko ne zna da li će Ibrahimović ostati, priča se da će mu biti ponuđen novi ugovor i da novi vlasnici insistiraju da ostane. Čak, ako odluči da završi karijeru mogao bi da dobije bitnu funkciju u klubu.\nTo bi značilo da na ovaj ili onaj način sarađuje sa Lukakuom, u Junajtedu su bili prijatelji, onda se u “Madonini” desio sukob, pominjanje majke, afričke magije i svega ostalog, kultna scena je dobila mural, a kako bi izgleda ako se ponovo sastave, to ćemo eventualno videti na leto.\nSerija A se nastavlja, AdmiralBet u ponudi ima odlične kvote na pobedu Intera protiv Rome, Murinjo se kao rival vraća na “Meacu”, dok Milanu neće biti nimalo lako na gostovanju Laciju. Mi bismo pokušali i sa pobedom Kaljarija u Đenovi, na sjajnu kvotu.


Fajon: Međustranački dijalog nije završen, moguća runda u januaru ili februaru - European Western Balkans\nBEOGRAD – “Svaki put kada posetim Beograd zapanjena sam niskim nivoom političke kulture – dijalog i uzajamno razumevanje zamenjeni su govorom mržnje, dezinformacijama i zastrašivanjem. Na osnovu praćenja društvenih i onlajn medija stiče se utisak da je u toku mali „rat“, ocenila je u intervju za dnevni list “Danas” posrednica u međustranačkom dijalogu i predsednica Odbora za stabilizaciju i pridruživanje Srbije Evropskoj uniji Tanja Fajon.\nOna je podsetila da unapređenje političkog dijaloga i parlamentarne kulture u Skupštini jedan od suštinskih uslova za napredak Srbije ka članstvu u Evropskoj uniji. “Posao Evropskog parlamenta (EP) u Srbiji poboljšavanje izbornih uslova i okruženja, uključujući pozivanje na odgovornost za ponašanje i standarde političkog ponašanja”, rekla je Fajon.\nOna je izrazila zabrinost zbog toga što je “negativna retorika u eskalaciji”, iako ima još nekoliko meseci do predizborne kampanje. “Stoga pozivam sve odgovorne političare da se uzdrže od verbalnih napada, zastrašivanja, lažnih vesti, govora mržnje. Isto važi i za medije”, poručila je Fajon.\nDo izbora moguća još jedna runda dijaloga\nOna je takođe saopštila da je, nakon tri runde međustranačkog dijaloga o izbornim uslovima, moguće održavanje još jednog kruga razgovora pre izbora.\n“Možda se vratimo krajem januara ili početkom februara da procenimo tempo sprovođenja Zaključaka i 17 obaveza usaglašenih tokom tri runde dijaloga”, rekla je Fajon i dodala da konačna ocena o napretku na planu unapređenja uslova za održavanje izbora ostaje na posmatračkoj misiji OEBS/ODIHR i drugim međunarodnim posmatračima.\nFajon je za “Danas” govorila i o planovima za nastavak dijaloga u Narodnoj skupštini nakon izbora. “Druga faza dijaloga fokusirala bi se na unapređenje političkog dijaloga i parlamentarne kulture u Skupštini, što je suštinski uslov za napredak Srbije ka članstvu u Evropskoj uniji“, rekla je Fajon.\n“Bojkot – poslednje pribežište u demokratiji”\nNa pitanje “Danasa” o tome mogu li se izbori smatrati “fer i regularnim” ukoliko na njima ne bude učestvovao najveći opozicioni blok, Fajon je naglasila da je bojkot “poslednje pribežište u demokratiji” i “rizična politička taktika, za koju se može platiti velikih ceh”.\n“Bojkoti se retko završavaju istinskim dobitima, a postoji rizik da će na gubitku biti sve strane koje žele demokratske izbore i dalje reforme kako bi se Srbija približila EU”, istakla je Fajon.\nOna je podsetila na javni izveštaj o napretku, u kojem se ocenjuje da se u međustranačkom dijalogu moglo postići i više, da se opozicija više uključila, te da je u potpunosti iskoristila šansu za dijalog.\nFajon je naglasila da nema govora o tome da Evropski parlament prekine komunikaciju sa Savezom za Srbiju (SzS) ukoliko budu bojkotovali izbore. “Mogu da savetujem SzS da to ne čine, kao i da žalim zbog bojkota, ali nema razloga da prestanemo da komuniciramo”, rekla je Fajon u intervjuu za “Danas”.\nOna je izrazila zabrinutost zbog da će odsustvo proevropskih glasova u narednom sazivu parlamenta oslabiti demokratske temelje odnosa EU i Srbije i apelovala na sve političke snage da “učine sve što mogu kako bi izbegli bojkot izbora”.\nEvropski parlamentMeđustranački dijalogTanja Fajon


Uspješno okončana 50-ta Kolonija skulptora „Ostrožac“\nProtekle sedmice završila se 50-ta po redu Kolonija skulptora „Ostrožac“. Po mnogo čemu jedna od uspješnijih i produktivnijih u njenom višedecenijskom postojanju. Njenom organiziranju prethodile su velike pripreme, prikupljanje sredstava i nabavka neophodnog materijala. Tradicionalno se ova manifestacija od značaja za FBiH održavala u dva dijela, ali ove godine, zbog obilježavanja jubileja, u istom prostoru su se našli akademski kipari, sa višegodišnjim iskustvom, sa onima koji će to tek postati. Tako smo pored Darke Šobota, Milije Stojanovića i Samira Sućeske kao velikana kiparstva u regionu, imali i tri studentice sa Akademije likovnih umjetnosti, Saru Hadžiefendić, Medinu Sipović i Hannu Dujmović.\nOsim njih, u istom prostoru i u isto vrijeme, svoje skulpture u terakoti izrađivali su naši umjetnici, jedni od osnivača Kolonije, Ismet Kasumović i Nurija Ljubijankić. Važno je istaknuti da njima ova Kolonija duguje i veliku zahvalnost na višegodišnjem trudu i požrtvovanosti, nesebičnom angažmanu i umjetničkim djelima koja ostavljaju u vlasništvu Kulturnom centru i građanima grada Cazina.\nZa vrijeme njihovog umjetničkog rada u bihacitu i terakoti nacionalni spomenik Stari grad Ostrožac je posjetio veliki broj učenika iz svih krajeva BiH, zbog ekskurzija koje su se realizirale baš u tom periodu. To je dalo dodatnu vrijednost Koloniji koju su imali priliku vidjeti učenici osnovnih i srednjih škola, kao i mnogobrojni turisti, u organiziranim i pojedinačnim posjetama Starom gradu.\nVelika je i medijska pažnja poklonjena ovoj manifstaciji. Napisano je mnogo novinskih članaka, priča za web portale, a snimljeni su i prilozi za mnoge TV kuće u BiH.\nNa kraju se JU „Kulturni centar“ Cazin zahvaljuje svima koji su učestvovali u organizaciji i realizaciji Kolonije „Ostrožac 2017“. Iskreno se nadamo da će svaka naredna biti mnogo bolja i bogatija sadržajima, jer ona nije samo kulturni i umjetnički potencijal ovog područja, nego i značajna turistička atrakcija. Hvala i našim donatorima, Ministarstvu civilnih poslova BiH i Fondaciji za muzičke, scenske i likovne umjetnosti. Hvala svim građanima grada Cazina na promociji ovog događaja i posjeti istom.


Stejt Department: Strah za bezbednost sprečava Srbe da prisustvuju obeležavanjima verskih praznika\nUstav i zakoni Srbije i Crne Gore obezbedjuju gradjanima verske slobode, a vlade državne zajednice i država članica generalno poštuju ta prava u praksi, navodi se u godišnjem izveštaju Stejt Departmenta o verskim slobodama, koji je predstavila američki državni sekretar Kondoliza Rajs.\nU delu izveštaja koji se odnosi na Kosovo, ističe se da je u periodu obuhvaćenom izveštajem smanjen broj napada na kosovske Srbe. Nasilja i dalje ima, ali većina incidenata ima korene u etničkim, a ne verskim sukobima, ocenjuje Stejt Department. Dodaje se i da je broj napada na srpske crkve i manastire značajno opao posle nasilja u martu 2004. ali se konstatuje kako «srpska zajednica i dalje strahuje za bezbednost» i kako je «nedostatak slobode kretanja uticao na slobodu veroispovesti.\n«Strah za bezbednost sprečava Srbe da prisustvuju obeležavanjima verskih praznika ili obredima kao što su venčanja i sahrane», kaže se u izveštaju vlade u Vašingtonu.\nKada je reč o Srbiji i Crnoj Gori, navedeni su pojedinačni primeri diskriminacije i društvenog nasilja uperenog protiv pripadnika verskih zajednica.\n«Jevrejska zajednica u Srbiji je prijavila porast anti-semitizma uključujući i objavljanje anti-semitskih publikacija, što se posebno odnosi na period uoči lokalnih izbora u jesen 2004. godine. Takve incidente kritikovali su vlada i demorkatski politički lideri kao i Srpska pravoslavna crkva» ocenjuje Stejt Departmentu.\nU tekstu se ukazuje da vlada SCG nije uključena u kanonski spor izmedju Srpske i Makedonske pravoslavne crkve, a u izveštaju o stanju verskih sloboda u Makedoniji naveden je slučaj vladike Jovana, koji je u tom periodu optužen za širenje nacionalne, rasne i verske mržnje.\n«Tenzije izmedju Srpske i Crnogorske pravoslavne crkve se nastavljaju, ali su te tenzije prevashodno političke prirode i proističu iz crnogorske težnje ka nezavisnošću» ocenio je američki državni sekretarijat.\nIzveštaj Stejt Departmenta obuhvata period od 1. jula 2004 do 30. juna 2005 i odnosi se na 197 zemalja. Kao države sa najvećim problemima kada je u pitanju poštovanje verskih sloboda ističu se Burma, Kina, Severna Koreja, Eritreja, Iran, Saudijska Arabija, Sudan i Vijetnam.


PORTAL KRUG - REKE MIRUJU, SRBIJA U PRIPRAVNOSTI (VIDEO)\nREKE MIRUJU, SRBIJA U PRIPRAVNOSTI (VIDEO)\nPrevious Article ROĐENDAN EKOLOŠKOG POKRETA IBAR\nNext Article VODA SE POVLAČI, PADAVINE PRETE\nSvi vodotoci su u svojim koritima i za sada nema opasnosti od poplava, saopštilo Ministarstvo unutrašnjih poslova\nPogled u nebo, kiša, neizvesnost i strah od velikih količina padavina, jer se najave srpskih i ruskih meteorloga razlikuju, ovih dana boje svakodnevicu građana Srbije, posebno onih u najugroženijim područjima.\nOd ponoći je na snazi hidrološko upozorenje Republičkog hidrometeorološkog zavoda da će u većini krajeva Srbije količina padavina biti od 20-30 mm za 24 sata, a na zapadu i jugozapadu lokalno i više.\nPrema hidrološkom upozorenju, na Zapadnoj i Južnoj Moravi sa pritokama, na Kolubari sa pritokama, Drini, Limu i Jadru vodostaji će sve do 12. marta biti u umerenom i većem porastu sa prevazilaženjem upozoravajućih nivoa i izlivanjem manjih bujičnih vodotoka.\nNarednih dana I na Savi kod Jamene, Sremske Mitrovice i Beograda vodostaji će se kretati iznad granica redovne odbrane od poplava, a kod Šapca iznad granice vanredne odbrane od poplava. Narednih dana na Dunavu od Slankamena do Smedereva vodostaji će se kretati iznad granica redovne odbrane od poplava. Na Mlavi, Peku, Timoku, Jasenici, Kubršnici, Crnici, Lepenici, Lugomiru i Resavi vodostaji će tokom 10. i 11. marta biti u umerenom i većem porastu sa prevazilaženjem upozoravajućih nivoa i izlivanjem manjih bujičnih vodotoka.\nPogledajte kako su pre dva dana, pre nego što se voda povukla, izgledali iz vazduha Grdica, Adrani, Mrsać I Miločaj snimljeni dronom iz vazduha


STRAŠNO: BISER BALKANA, I NAJVEĆI PONOS BIVŠE JUGE, NA KORAK OD BRISANJA SA LISTE UNESKO! (FOTO) - Infosvijet\nAko lokalna samouprava u Ohridu nastavi sa realizacijom niza spornih projekata, ohridski region može da izgubi status svetskog prirodnog nasleđa i da bude prebačen na listu ugroženog nasleđa, a to je samo korak do potpunog brisanja sa liste UNESKO.\nOvaj zaključak proizilazi sa sasanka članova monitoring misije UNESKO, koji su od 9. do 14. aprila “skenirali” situaciju u tom regionu, sa građanskim udruženjima Ohrid SOS, Udruženjem za zaštitu životinja i životne sredine E.D.E.N.\nMakedoski ekologisti uporno upozoravaju da planirani razvojni projekti duž obale Ohridskog jezera i Nacionalnog parka „Galičica“ mogu dovesti do presušivanja poslednje močvare u ohridskom regionu – Studenčiškog Blata, unikatnog prirodnog staništa retkih vrsta rastinja, ali i samog Ohridskog jezera. Time bi se nanele ogromne šteta brojnim vrstama biljnog sveta, a planirana izgradnja ski-centra na planini na kojoj nema snega uništila bi celokupni biodiverzitet na Galičici.\nPre nekoliko meseci i sam UNESKO je upozorio da planirani infrastrukturni projekti mogu uticati na vrednost Ohrida i jezera. Čak je na poslednjoj sednici u Istanbulu bila najavljena mogućnost da ove godine Ohrid bude izbrisan sa liste UNESKO i prebačen na Listu svetsog nasleđa u opasnosti.\nZato je reaktivna misija UNESKO posetila taj region da bi skrenirala situaciju.\nNjihov izveštaj, sa svim primedbama, biće gotov za dva meseca.\nOn će biti presudan da li će region biti prebačen na nižu, Listu svetsog nasleđa u opasnosti. Prema oceni nevladinih organizacija i makedonskih ekologista, predviđeni projekti izgradnje ekspresnog puta Ohrid – Peštani, ski-centra i turističkih razvojnih zona u Nacionalnom parku Galičica, kao i planovi urbanizacije Studenčiškog Blata i izgradnja mediteranske plaže, nisu dobro isplanirani.\n– Glavna primedba UNESKO je što se svi ovi planovi razvijaju bez predhodno usvojenog plana o upravljanju sa ohridskim regionom koji treba da odredi pravce razvoja, odnosno kakav turizam i kakvi projekti odgovaraju Ohridskom regionu, izjavila je za televiziju Telma, Aleksandra Bujarovska ekologist iz „Front 21/42“.\nIz udruženja Ohrid SOS ističu da je UNESKO preporučio da se stopiraju sporni infrastrukturni projekti sve dok se ne utvrdi kakav će biti njihov efekt na životnu sredinu.\nOhrid je jedno do 35 područja proglašenih za svetsko prirodno nasleđe, a prema zaštiti koju uživa od UNESKO, nalazi se na istoj ravni sa Ibicom ili Makču Pikču.\nDa li će zadržati taj status, biće poznato na 41 sednici UNESKO, koja će se održati u julu u Krakovu, Poljska.\nPolicija otjerala srednjoškolce koji su prikupljali pomoć za stradalog druga\nUtrka za Predsjedništvo: Radončić shvatio da nema šanse,…


Zvaničnici Evropske unije: Uspostavljen zajednički antiteroristički registar! - Naši u svetu\nZvaničnici Evropske unije: Uspostavljen zajednički antiteroristički registar!\nNova baza podataka bi mogla da spreči nove napade u Evropi, pošto će tužilaštva imati više podataka o osumnjičenima\nObjavljeno 05/09/19 u 20:30\nAgencija navodi da bi mnogi od njih mogli da se vrate u Evropu, a da se ne suoče sa suđenjem zbog nedostatka dokaza protiv njih, što izaziva zabrinutost u zemljama EU.\n“Militanti bi mogli da dobiju lakše kazne zato što se protiv njih sprovode paralelne istrage u različitim državama EU, ako te istrage ne budu koordinisane, s obzirom na to da jednoj osobi ne može da se sudi dva puta za isti zločin”, izjavioje Ladislav Harman, šev Evrodžasta, agencije EU koja će upravljati registrom i koordinirati pravne istrage u evropskim zemljama.\n“Nova baza podataka bi mogla da spreči nove napade u Evropi, pošto će tužilaštva imati više podataka o osumnjičenima”, istakao je Harman.\nOmaž Vladeti Jerotiću u Beogradu: “Njegova dela rame uz rame uz velika dela velikih srpskih prosvetitelja”


Izgradnja dela već izgrađene deonice autoputa Ub-Lajkovac koštaće najmanje dodatnih 13 miliona evra | Insajder\nIzgradnja dela već izgrađene deonice autoputa Ub-Lajkovac koštaće najmanje dodatnih 13 miliona evra\nCena rekonstrukcije deonice Ub – Lajkovac, koja je rađena gotovo ispočetka, prema poslednjim procenama koštaće najmanje još 13 milona evra. U Ministarstvu građevinarstva na pitanje Insajdera kažu da je to trenutna procena, a da će se konačan iznos znati kada svi radovi budu završeni. Ko je sve odgovoran za to što se deo auto-puta, čiju su izgradnju građani Srbije već platili oko 75 miliona evra, radi praktično ispočetka, još nije poznato jer policija i tužilaštvo i dalje proveravaju navode iz krivične prijave koja je podneta pre skoro dve godine.\nAuto-put Foto: Srđan Ilić\nU novembru prošle godine javnost je saznala da će deo autoputa na Koridoru 11 na deonici Ub-Lajkovac, umesto da bude pušten u saobraćaj, biti građen praktično iz početka.\nKako se ispostavilo, na deonici koja nikada nije korišćena, a koja je svečano otvorena još 2014, pojavile su se pukotine i klizišta, zbog čega je na pojedinim delovima morao da bude sklonjen stari i da se ispočetka gradi novi auto-put.\nKontrolom je utvrđeno da tokom izgradnje nije korišćen adekvatan materijal, da su napravljeni propusti i u radu i u nadzoru. S izvođačima koji su posao dobili na tenderu - firmama Planum i Putevi Užice - raskinut je ugovor, a posao takozvane “popravke” ovog puta dogovoren je s kineskom kompanijom Šandong koja već radi na Koridoru 11.\nOvaj posao, Šandong je dobio na osnovu međudržavnog sporazuma, odnosno bez javnog tendera, a kineska kompanija za ovu sanaciju angažovala je firmu Energoprojekt – niskogradnja kao podizvođača.\nKako je Insajder objavio početkom novembra prošle godine, na licu mesta osim postojećih radova sanacije mogla su se videti i ostala oštećenja, klizišta i pukotine. To je tada potvrdio u razgovoru za Insajder i glavni inženjer Energoprojekta na deonici 4 Saša Stojanović.\nKako je rekao, inicijalni projekat sanacije menjan je nekoliko puta jer su tokom radova naizlazili na problematično izgrađene delove koji prvo nisu bili planirani za rekonstrukciju, ali koji su morali biti sanirani.\nZato su, kako sada objašnjavaju u Ministarstvu građevinarstva, i rokovi probijeni. Poslednji rok koji je dat da se u saobraćaj pusti kompletan krak Koridora 11 od Obrenovca do Ljiga je sredina avgusta.\nOvu trasu Koridora 11 posetila je nedavno i ministarka građevinarstva Zorana Mihajlović koja je tada navela da je do pomeranja roka za otvaranje trase koja je trebalo da bude puštena na Vidovdan 28. juna došlo, pre svega, zbog kišovitog aprila i maja.\nSkoro dve godine od podnošenja prijave, slučaj i dalje u fazi predistrage\nZbog propusta u radu i nadzoru nad izgradnjom deonice autoputa Ub-Lajkovac na Koridoru 11, čiji su se delovi bukvalno rušili i pravili novi autoput, Ministarstvo građevinarstva je u oktobru 2017. podnelo krivične prijave protiv 14 odgovornih među kojima je i bivši resorni ministar Milutin Mrkonjić.\nNa krivičnoj prijavi našli su se i direktori građevinskih preduzeća - PZP Beograd Bora Jelić, AS Putevi Užice Milan Bojović i direktor AD Planum Ratomir Todorović.\nNa spisku osumnjičenih su i inženjeri iz Instituta za puteve, Koridora Srbije i Saobraćajnog instituta CIP koji su bili angažovani kao nadzorni organ i trebalo je da ukažu na propuste i korišćenje neadekvatnog materijala.\nOvaj postupak je, međutim, i nakon skoro dve godine, i dalje u fazi predistrage.\nRanije je Tužilaštvo za organizovani kriminal na pitanja Insajdera šta je urađeno po pitanju ovih krivičnih prijava navodilo da policija ne odgovara na zahteve za prikupljanje podatka. U novembru prošle godine, naveli su i da policija ni nakon pet urgencija nije postupila po nalogu tužilaštva i prikupila potrebna obaveštenja.\nSada je na pitanja Insajdera, stigao malo drugačiji odgovor. Naime, kako navode, policija i dalje nije odgovorila na zahtev, ali je tužilac u neposrednom razgovoru obavešten da se postupa po prijavi.\n“Policija još nije dostavila potrebna obaveštenja, ali u neposrednom kontaktu tužilac je obavešten da se preduzimaju provere navoda iz predmetne krivične prijave Ministarstva i da se radi o obimnoj dokumentaciji i specifičnoj materiji koja iziskuje duži vremenski period za utvrđivanje svih neophodnih činjenica i dokaza koji bi bili predmet daljeg vođenja pretkrivičnog postupka”, navodi Tužilaštvo u odgovoru Insajderu.\nAuto-put kroz Grdeličku klisuru koštao najmanje 110 miliona više\nZbog loših projekata više puta su urušavani potporni zidovi i na deonici istočnog, Koridora 10 u Grdelici. Za razliku od deonice Ub-Lajkovac gde postoje krivične prijave, u ovom slučaju do danas javnosti nije ni saopšteno ko je odgovoran za rušenje potpornog zida, kašnjenja u izvođenju radova, a samim tim i uvećanje cene izgradnje.\nMinistarka građevinarstva Zorana Mihajlović je krajem maja ove godine izjavila da je deonica autoputa kroz Grdeličku klisuru, plaćena najmanje 110 miliona evra više od prvobitno ugovorene cene. Projektovani iznos bio je 240 miliona evra\nDa problem postoji s projektom Koridora 10 kroz Grdeličku klisuru bilo je jasno još u aprilu 2017. godine kada se deo potpornog zida kod tunela Predejane prvi put urušio. Na istoj deonici se to zatim desilo u martu 2018, a konačno urušavanje usledilo je 20. avgusta.\nTada se obrušilo oko 100 metara potpornog zida, pa je pomeranje dela brda koji se obrušio dodatno usporilo završetak kompletnog autoputa.\nTada se ispostavilo da je projekat za tu deonicu menjan čak 11 puta.\nPrema istraživanju Insajdera, upravo zbog loših i nedovršenih projekata, mnoge investicije, pre svega infrastrukturne, država Srbija, odnosno građani, plaćali su znatno više od ugovorene vrednosti. Jer kada projekat nije dobar, odgovornost ne snosi izvođač radova u ovom slučaju španski Azvi, već investitor, odnosno Koridori Srbije.\nSve to dešava se iako procedura predviđa da projekat prođe više nivoa kontrole i tehnički nadzor i revizionu komisiju nadležnog ministarstva.\nKo je odgovoran za to i za rušenje potpornog zida do danas nije saopšteno javnosti, iako je prema najavama ministarke Mihajlović, na slučaju angažovana čak i BIA.\nNa kraju je za završetak deonice, iako je taj posao dobio španski Azvi, angažovana još jedna firma, banjalučki Integral.\nPukotine na novootvorenom putu\nDeonica koja prolazi kroz Grdeličku klisuru je svečano otvorena krajem maja čime je konačno završen glavni pravac Koridora 10, odnosno južni krak.\nTime međutim kako se ispostavilo problem nisu nestali. Koridori Srbije su 23. jula saopštili da su se na otvorenoj deonici autoputa kroz Grdeličku klisuru, između Caričine Doline i tunela Manajle, pojavile su se manje naprsline na površinskom sloju asfalta.\nKoridori su naveli da će sanaciju platiti izvođač radova, dok su iz Puteva Srbije saopštili da nije došlo do većih problema i da je auto-put potpuno bezbedan za saobraćaj.\nIzgradnja Koridora 10 trajala je duže od dve decenije, pratila su je brojna pomeranja rokova i povećanje cena radova. Predstavnici vlasti do danas nisu saopštili koliko je ukupno na kraju taj projekat koštao građane Srbije.


Hilari Klinton: Prekinuti veze sa Gadafijem\nHilari Klinton na konferenciji za štampu u Dar Es Salamu u Tanzaniji, 13. juni, 2011.\nAmerička državna sekretarka Hilari Klinton apelovala je na zemlje Afričke unije da prekinu veze sa libijskim liderom Moamerom Gadafijem i sarađuju sa libijskom opozicijom.\nHilari Klinton je to izjavila danas, u govoru održanom u sedištu Afričke unije u glavnom gradu Etiopije, Adis Abebi.\nAmerička državna sekretarka apelovala je na afričke lidere da zahtevaju od Gadafija da prihvati prekid vatre sa libijskim pobunjenicima i povuče se sa vlasti. Ona je takodje apelovala na njih da proteraju Gadafijeve diplomate iz njihovih zemalja i daju podršku libijskom pobunjeničkom Prelaznom nacionalnom savetu.\nHilari Klinton je priznala Gadafijevu višegodišnju podršku afričkim institucijama, ali je rekla da smo 'davno prevazišli dan kada bi bilo prihvatljivo da on ostane na vlasti.'\nEtiopija je poslednja stanica njenog obilaska četiri zemlje. Putovanje je počelo prošle nedelje u Ujedinjenim arapskim emiratima, gde su Italija, Francuska i druge zemlje obećale milijardu i sto miliona dolara pomoći libijskim pobunjenicima.\nNemačka je, inače, danas zvanično priznala savet libijskih pobunjenika kao legitimnog predstavnika libijskog naroda. Ministar inostranih poslova Gvido Vestervele je to objavio tokom posete pobunjeničkom uporištu Bengaziju. Nemačka, medjutim, ne učestvuje u vazdušnim napadima NATO-a koji pomaže pobunjenicima da zbace Gadafija sa vlasti. Istovremeno, Nemačka se time pridružila drugim zemljama koje su priznale Prelazni nacionalni savet, medju kojima su Francuska, Italija, Katar i Ujedinjeni Arapski Emirati.


Međunarodni poljoprivredni sajam održan bezbjedno uprkos koroni – ASinfo Portal\nNOVI SAD – Međunarodni poljoprivredni sajam u Novom Sadu održan je u izazovno vrijeme pandemije virusa korona, ali je Sajam “patentirao” način na koji se takvi događaji mogu bezbjedno održati, rekao je danas generalni direktor Novosadskog sajma Slobodan Cvetković.\nSamo 1,28 odsto ili 24 posjetioca nisu ušla na Sajam jer su bila pozitivna na kovid 19. Ohrabrujuće su i činjenice da je 72 odsto posjetilaca bilo vakcinisano, a njih 28 odsto se opredijelilo za varijantu brzog antigenskog testa – rekao je Cvetković.\nOn je naveo da je veliku sajamsku manifestaciju zbog virusa korona posjetilo tek 40 odsto ljudi u odnosu na 2019. godinu, kad je bilo 140.000 posjetilaca.\nCvetković je istakao da uspješnost Sajma potvrđuju i podaci da je samo jedan od izlagača prodao poljoprivrednu mehanizaciju od 1,5 miliona evra, i to 46 traktora, dva kombajna i jedan plug.\n“Očigledno je da je broj posjetilaca bio manji nego prije, ali je isto tako očigledno da su poljoprivrednici i poslovni ljudi na Sajam došli s realnim novcem”, rekao je Cvetković.\nIzuzetnu posjećenost imao je i štand na kojem su zajednički nastupili Privredna komora Republike Srpske i Spoljnotrgovinska komora BiH.\nU okviru Privredne komore Srpske nastupilo je 13 reprezentativnih kompanija i firmi iz Srpske, od kojih je sedam bilo iz grupacije organskih proizvođača koji su prvi put nastupili na velikoj agrarnoj smotri u Novom Sadu.\nBrojne firme i kompanije iz Srpske osvojile su mnogo zlatnih i velikih zlatnih medalja, velikih zlatnih povelja, kao i velikih šampionskih pehara Novosadskog sajma za vrhunski kvalitet proizvoda.\nSama Privredna komora Srpske okitila se Velikom zlatnom medaljom za izuzetno uspješan korporativni nastup na ovoj manifestaciji.\nCvetković je potvrdio da bik Miško od 2.980 kilograma, najveća atrakcija 88. Međunarodnog poljoprivrednog sajma, nije našao kupca tokom manifestacije i pored sasvim ozbiljne ponude koju je dobio njegov vlasnik Dušan Pribaković.\n“Iskreno, tome se pomalo i radujem jer sam uveren da će i dogodine na Sajmu Miško biti njegova najveća atrakcija, ali znatno uvećanih gabarita”, rekao je Cvetković.\nMeđunarodni poljoprivredni sajam počeo je 18. septembra, a ugostio je oko 800 izlagača iz Srbije i 17 zemalja Evrope. Srna


Sa jednog od protesta građana u Beogradu, 12. januar 2019.\nOpozicija će nastaviti razgovore i u narednom periodu izaći sa konkretnom platformom, saopštili su učesnici sastanka više opozicionih stranaka i pokreta koji su u petak razgovarali u Beogradu.\n„Prisutni su zaključili da je protest pokazao zajedništvo protiv koga (predsednik Srbije Aleksandar) Vučić nema odgovor i da sada opozicija treba da pokaže odgovornost i da to zajedništvo politički artikuliše“, saopštio je Savez za Srbiju nakon sastanka.\nSastanak predstavnika opozicionih stranaka u Srbiji održan je u sali opštine Stari Grad, a na okupljanju se razgovaralo o zajedničkom odgovoru na zahteve koji su opoziciji upućeni sa građanskih protesta.\nKako je za RSE potvrđeno u opozicionom Savezu za Srbiju (SzS), sastanku su prisustvovali predstavnici ove koalicije – bivši gradonačelnik Beograda Dragan Đilas, lider pokreta Dveri Boško Obradović, čelnik Pokreta za preokret Janko Veselinović, potpredsednik Narodne stranke Zdravko Ponoš, ispred sindikata Sloga došao je Željko Veselinović.\nU razgovoru su učestvovali i predstavnici Socijaldemokratske stranke (SDS) koju je osnovao bivši predsednik Srbije Boris Tadić, Nove stranke nekadašnjeg premijera Srbije Zorana Živkovića, Pokreta slobodnih građana (koji 26. januara biraju novog lidera nakon povlačenja Saše Jankovića), Demokratske stranke Srbije, Stranke moderne Srbije, Građanske platforme Jovan Jovanović, aktivisti Inicijative Ne da(vi)mo Beograd, te samostalni poslanici Đorđe Vukadinović i Marinika Tepić.\nDo sada su zahtevi sa uličnih demonstracija pod nazivom "Jedan od pet miliona", koji u Beogradu ulaze u treći mesec, bili adresirani na vlast Srpske napredne stranke (SNS) na čijem je čelu predsednik Srbije Aleksandar Vučić. Sa poslednjeg protesta, 19. januara, upućeni su i opoziciji.\n"Shvatili smo domaći zadatak koji smo dobili od građana", odgovaraju iz opozicionog Saveza za Srbiju (SzS) i dodaju da isto žele i oni.\n"Potrudićemo se da dođemo do politički formulisanog snažnog dokumenta u kome postoje jako široko postavljene osnovne vrednosti", rekao je jedan od osnivača Saveza za Srbiju, gradonačelnik Šapca Nebojša Zelenović.\nKako RSE saznaje, nakon unutar-opozicionih razgovora u petak, ne očekuje se konačan dogovor o zajedničkom dokumentu opozicije kojim će odgovoriti na zahteve sa protesta, ali bi to trebalo da se dogodi veoma brzo.\n"Fokus odgovora opozicije bi morao da bude na mehanizmima popravljanja demokratije, i ti predlozi moraju da budu sprovodivi unutar postojećeg okvira. Zahtevi koji bi išli ka većoj slobodi medija, ka iole ravnopravnijem odnosu aktera na nekim budućim izborima bi možda u određenoj meri mogli da uspeju. I to bi bio najlogičniji osnov koalicije između građanskog protesta i opozicionog bloka", kaže Dušan Spasojević sa beogradskog Fakulteta političkih nauka.\n"Fokus odgovora opozicije bi morao da bude na mehanizmima popravljanja demokratije", ocenjuje Spasojević\nKako se protesti u Beogradu nastavljaju svake subote, od dela javnosti, ali i analitičara političkih prilika u Srbiji, mogu se čuti ocene da je vreme da se povrati poverenje između demonstranata i opozicije, i da se ovi drugi ozbiljnije uključe u proteste.\n"Neka vrsta transformacije, prepoznavanja, dogovora između dva bloka (građana koji protestuju i političkih stranaka opozicije, prim.nov.) mora da postoji, i ona se mora desiti. Nisam siguran da je najbolja opcija da političari zauzmu binu građanskog protesta, ali tu mora postojati neka vrsta koordinacije. Ovaj proces ne može da se izvede bez političara. Dakle, sad je problem kako naći zajednički sadržalac između ta dva bloka i ono oko čega mogu da se slože", navodi Dušan Spasojević.\nČelnici Saveza za Srbiju povukli su se sa čela kolone nakon prvih protesta koji su početkom decembra u Beogradu organizovani pod parolom "Stop krvavim košuljama", a nakon napada na lidera Levice Srbije Borka Stefanovića u Kruševcu.\nOd tada, iako lideri opozicionih stranaka učestvuju u šetnjama, neformalnu organizaciju demonstracija preuzela je grupa studenata, uz glumca Branislava Trifunovića, a učesnicima se pre protestne šetnje sa bine obraćaju novinari, akademici, glumci...\nNakon što je predsednik Srbije Aleksandar Vučić izjavio da neće ispuniti nijedan zahtev sve i da na ulice izađe pet miliona građana, protesti su spontano promenili i naziv u "Jedan od pet miliona", i proširili se i na druge gradove u Srbiji.\nIstovremeno, povećavao se i spisak zahteva koji su upućivani vlastima. Osnovni se odnose na otkrivanje nalogodavaca i počinilaca ubistva političara sa Kosova Olivera Ivanovića januara prošle godine, napad na Borka Stefanovića, pokušaj ubistva novinara Milana Jovanovića, smenu ministra unutrašnjih poslova Nebojše Stefanovića, pet minuta u centralnoj informativnoj emisiji Radio Televizije Srbije (RTS) Dnevnik 2 za predstavnike protesta "1 od 5 miliona", te redovno prisustvo opozicije u informativnim emisijama Javnog servisa.\nNa poslednjem protestu u subotu, organizatori su zahtevali i sastanak sa generalnim direktorom RTS-a Draganom Bujoševićem i urednikom informativnog programa Nenadom Lj. Stefanovićem.\nIako nije među zahtevima, kritika i nezadovoljstvo vlašću Aleksandra Vučića i želja za njegovom smenom, tačka je koja povezuje sve učesnike demonstracija.\nU međuvremenu, podršku protestima građana dali su nastavnici i saradnici Filozofskog fakulteta u Beogradu, beogradskog Fakulteta političkih nauka, Pravnog fakulteta, Fakulteta dramskih umetnosti, Fakulteta primenjenih umetnosti, Filološkog fakulteta, Učiteljskog fakulteta, Hemijskog fakulteta, Saobraćajnog fakulteta, Ekonomskog fakulteta, Pravnog fakulteta Univerziteta Union u Beogradu, novosadske Akademije umetnosti, Filozofskog fakulteta u Nišu, niškog Fakulteta umetnosti, Ekonomskog, pravnog i Fakulteta medicinskih umetnosti u Nišu, Pravnog i Filološko-umetničkog fakulteta u Kragujevcu.\nI posmatrači i građani polemišu o pitanju da li su zahtevi protesta jasno formulisani. Prema oceni Dušana Spasojevića, u ovoj fazi protesta to ne moraju ni biti.\n"Ali su u pravu kritičari da se približavamo fazi kada se protesti moraju konsolidovati, malo homogenizovati i dobiti neku vrstu prepoznatljivosti i jasnoće. To je faza koja može da se radi zajedno i odvojeno od političara i to je pitanje taktičke procene ljudi koji vode proteste ili onih koji mogu da utiču na njih", navodi Spasojević.\nOpozicija je, čini se, optimističnija od organizatora protesta da će pridobiti poverenje građana. Ipak, i glumac Branislav Trifunović je nakon komentara da bi svaki opozicioni političar "bio izviždan na protestima", revidirao stav, te poručio da je "možda malo preterao". Razgovori o garancijama da zajedno mogu da rade na promeni sistema tek će se voditi.


Banglades: Pozar u skladistu traje, stradalo najmanje 40 ljudi\nTanjug 6. juna 2022. 16:18\nDAKA – Zvaničnici Bangladeša optužili su upravu skladišta kontejnera sa hemikalijama da je nebezbednim skladištenjem hemikalijam doprinela izbijanju smrtonosnog požara, u kojem je stradalo najmanje 40 ljudi.\nVatrogasci se sa ovom vatrenom stihijom bore već treći dan, a zvaničnici su upozorili da su moguće nove eksplozije, ukoliko plamen nastavi da se širi i na hemikalije uskladištene u blizini, preneo je Rojters.\nNa snimcima napravljenim dronom vide se skladišta kontejnera kompanije BM u Sitakundi, udaljena 40-ak kilometara od lučkog grada Čitagonga, na jugoistoku Bangladeša, kao i gusti stubovi dima koji se i dalje viju iz izgorelih kontejnera, 46 sati posle izbijanja požara.\nU izveštaju Bi-Bi-Sija se navodi da je i devet vatrogasaca među više od 40 poginulih u vatrenoj stihiji.\nZvanicnici tvrde da su kontejneri sa vodonik-peroksidom pogrešno označeni, zbog čega su vatrogasci pogrešno gasili plamen vodom umesto penom.\nDanas je revidiran inicijalni bilans poginulih i korigovan sa 49 na 41, uz obrazloženje da su neka tela dva puta brojana.\nUkrajina: Granatiran Slavjansk, ima mnogo poginulih i…


ULAZAK U NATO GASI SNOVE O VELIKOJ SRBIJI: Za Dodika bi članstvo BiH u NATO bilo poniženje za srpski narod, a pozadina je... - ArmijaRBiH.com\nULAZAK U NATO GASI SNOVE O VELIKOJ SRBIJI: Za Dodika bi članstvo BiH u NATO bilo poniženje za srpski narod, a pozadina je…\n25. March 2018. redakcija 0 Komentara\nOn je dodao da će se u Republici Srpskoj o tome razgovarati kada Srbija bude rekla da ide u NATO.\nPredsjednik Republike Srpske Milorad Dodik rekao je danas da bi članstvo BiH u NATO bilo poniženje za srpski narod i poručio da na Drini ne može biti NATO granica.\n“Naš interes je Republika Srpska i srpski narod, a ne BiH i tu nema kompromisa”, rekao je predsjednik Republike Srpske.\nOn je istakao da je protiv članstva u NATO koji je bombardovao Srbe u Republici Srpskoj i Srbiji.\n“Taj savez je bez ikakvog razloga bombardovao Srbe u Republici Srpskoj i Srbiji. Kakva bi nacija bili kada bi onima koji su nam bacali osirumašeni uranijum rekli – idemo u vaš savez i šta ćete sljedeće da nam uradite i da nas ponizite. Skupštine Srbije i Republike Srpske donijele su odluku o vojnoj neutralnosti”, naveo je Dodik.\nOn je rekao da je ranije svako značajno pitanje za Republiku Srpsku bilo prodiskutovano i u institucijama Srpske, sve dok član Predsjedništva BiH Mladen Ivanić to nije promijenio.\n“Odjednom smo dobili Strategiju spoljne politike BiH koja kaže da će BiH pratiti spoljnu politiku EU. BiH nije članica EU, nema ni kandidatski status i nema potrebe da se tako određujemo. Mi moramo da vodimo neke druge politike”, rekao je Dodik.\nOn kaže da je Ivanić sklon špekulacijama i da će reći da nigdje ne piše da će biti uvedene sankcije Rusiji.\n“Da, ali to će tražiti Evropa i morate pratiti njihovu politiku. Šta ćemo ako dođe do upotrebe Oružanih snaga? Hoćemo li da pratimo i tu vrstu politike? Zar mi nismo rekli da smo neutralni? Ivanić će doći i reći da je protiv toga da BiH ide u NATO, ali nije bio spreman da glasa za to da budemo neutralni”, istakao je Dodik.\n← Pogledajte ispovijest dječaka, Hrvata, kojem su pripadnici ARBiH spasili život: Nosili su ga 5 kilometara do najbliže bolnice, da bi ga spasili! (VIDEO)\nPretučen imam u Novom Pazaru: Kod džamije ga tukli metalnim palicama →\nJEDNO PISMO MIJENJA SVE: Ovo je pismo koje je TRUMP poslao VUČIĆU, nakon njega ništa nije isto\n20. December 2018. redakcija 0\nZLOČIN TZV HVO-a U KONJICU: Zet Bože Ljubića optužen za ratne zločine pobjegao iz BiH\n16. October 2018. redakcija 0\nDraško Stanivuković napušta Bosnu i Hercegovinu\n15. February 2019. redakcija 0


Uspjeh za ponos |\nUspjeh za ponos\nGeneracija 2009. Fudbalskog kluba Breznica učestovala je prošlog vikenda na turniru „Champions trophy“ u Sarajevu i osvojila prvo mjesto. Mladi Pljevljaci su u grupi pobijedili domaće ekipe Olimp, Kiseljak i Spartu, u četvrtfinalu su bili bolji od Olimpa sa Pala, a u polufinalu od tuzlanske Slobode. Na kraju, stigao je i trijumf u finalu protiv Sarajeva – 1:0. Zanimljivo je da Breznica nije na šest mečeva primila nijedan gol, a postigli su osam.\n–Ovo je jedan od najvećih uspjeha naših dječaka u istoriji kluba. Turnir na kome je učešće uzelo 19 ekipa dovoljno govori da je jedan mali klub osvojio prvo mjesto bez primljenog gola savladavši u finalu jedno Sarajevo koje ima svoju fudbalsku akademuju. Ovim uspjehom dječaci Breznice otvorili su vrata Evrope koja vode do završnog turnira u Beču. Velika pomoć našem klubu stigla je od tri talentovana igrača iz Čajniča, braće Luke i Filipa Đurđevića kao i Sergeja Dačevića. Veliko hvala dugujemo domaćinima na gostoprimstvu i odlično organizovanom turniru – saopšteno je iz Breznice.\nOvo su dječaci koji su pobjednici\nVladmir Rondović, Novica Vujanović, Mladen Leovac, Erman Mekić, Mateja Sekulić, Haris Kečević, Danilo Bošković, Armin Kečević, Vasilije Laketić, Matija Ristanović, Luka i Filip Đurđević i Sergej Dačević.\n◂ Saradnja FK Breznica i Advokatske kancelarije „Damjanović“\nFK „Breznica“ licenca za učešće u takmičenjima u organizaciji UEFA ▸


I Dodik među nesvrstanima - 25.10.2019, Sputnik Srbija\nSrpski član Predsedništva BiH Milorad Dodik izjavio je danas „Srni“ da su vrednosti Pokreta nesvrstanih opstale svih ovih godina, posebno kada je reč o... 25.10.2019, Sputnik Srbija\nsvet, vesti, milorad dodik, pokret nesvrstanih, region\n17:05 25.10.2019 (Osveženo: 03:54 26.08.2021)\n© Tanjug / Ministarstvo spoljnih poslova SrbijeDodik, Čavušoglu i Dačić na marginama Samita nesvrstanih u Bakuu.\n„Pokret nesvrstanih je uspeo da se održi i opstane, iako je današnji svet potpuno drugačiji od vremena kada je on iniciran, ali su globalni izazovi, uz određene modifikacije, gotovo isti“, rekao je Dodik.\nNa pitanje „Srne“ koji je značaj postojanja Pokreta nesvrstanih za današnji svet, srpski član Predsedništva je rekao da je njegovo postojanje od izuzetne važnosti za svetski mir, bezbednost i saradnju.\n„Kako u samom svom začetku, tako i danas svrha ovog pokreta je da pruži međunarodni balans i unese smirenost i stabilnost u bilateralne odnose, ne samo država-članica i posmatrača Pokreta nesvrstanih, već i u svetskoj areni“, istakao je Dodik.\nOn je naglasio da je uveren da je upravo multilateralizam danas važniji nego ikad ranije, s ciljem prevladavanja konfrontacija svih vrsta uz uvažavanje različitosti, te da je zato spoljna politika BiH usmerena, pre svega, na očuvanje i unapređenje trajnog mira, bezbednosti, stabilnog demokratskog i sveukupnog razvoja.\n„Pokret nesvrstanih zemalja, posebno kroz svojih deset principa iz Bandunga, ni danas ne gubi iz vida međuzavisnost i kompleksnost odnosa između mira i bezbednosti, razvoja i ljudskih prava“, istakao je Dodik.\nOn je rekao da je u tom kontekstu danas razgovarao i sa brojnim šefovima država i vlada, te da su svi saglasni da postojanje Pokreta nesvrstanih u današnjem vremenu ima veliki značaj za čitav svet.\nSa Madurom, Rohanijem, Dačićem...\nOn je istakao da je različitost u Pokretu nesvrstanih zemalja najveća njegova snaga, te da će BiH kao deo sveta u razvoju i kao posmatrač uvek stajati uz Pokret nesvrstanih zemalja i njegove izgrađene vrednosti.\nSrpski član Predsedništva BiH učestvuje na 18. Samitu Pokreta nesvrstanih koji se održava u Bakuu.\nNa marginama ovog skupa Dodik je imao niz bilateralnih susreta, među kojima su i susreti sa predsednikom Venecuele Nikolasom Madurom, Kube Migelom Dijazom Kanelom, predsednikom Irana Hasanom Rohanijem, potpredsednikom Indije Venkejahom Najdu, turskim ministrom spoljnih poslova Mevlutom Čavušogluom, šefom diplomatije Egipta Samehom Šukrijem i ministrom inostranih poslova Srbije Ivicom Dačićem.\nUoči Samita, srpskog člana Predsedništva u Kongresnom centru u Bakuu dočekao je predsednik Azerbejdžana Ilham Alijev, koji je naglasio da mu je velika čast što se Dodik odazvao pozivu za učešće na Samitu Pokreta nesvrstanih, te da je njegovo prisustvo na ovom skupu od velikog značaja.\nDodik je zahvalio predsedniku Azerbejdžana na dobrodošlici, naglasivši da je Pokret nesvrstanih od izuzetnog značaja za čitav svet i da je važno da se neguju dobri odnosi država i vlada.


Dr Krtinić pozvala građane da se vakcinišu: Ništa ne može biti gore od toga da završite kod nas u bolnici\nEpidemiološkinja Dr Gordana Krtinić, foto: Magločistač (arhiva)\nEpidemiološkinja u Opštoj bolnici Subotica, dr Gordana Krtinić, kaže za Magločistač da je u poslednjih desetak dana, prema bolničkim pokazateljima, situacija stabilnija i da je smanjen broj pregleda u kovid respiratornoj ambulanti, ali da su prethodna dva meseca bila najgora od početka epidemije korona virusa.\nOna je navela da se prosečno obavi između 30-50 pregleda pacijenata dnevno i da imaju 5-10 prijema na bolničko lečenje.\nTrenutno je na bolničkom lečenju 74 pacijenata, od toga se 10 pacijenata nalazi u kovid jedinici intenzivnog lečenja, a njih devetoro je na respiratoru.\n„To su sve teške kliničke slike. Najmlađi pacijent ima 37 godina, a najveći broj pacijenata je između 40 i 70 godina starosti“, kaže Krtinić.\nPrema njenim rečima, smanjen je i broj kovid organizacionih jedinica i pojačan je rad u zelenim zonama, međutim, još uvek nema zakazivanja preko elektronskog sistema (IZIS) za ne-kovid pacijente nego se ide preko prioritetnih uputa.\n„Nama sve ambulante rade, ali na nivou prioritetnih uputa ili dogovora, odnosno, poziva izabranog lekara prema specijalističkoj ambulanti i tako se dogovaraju pregledi. Još uvek nemamo dovoljan kapacitet zbog smanjenog broja ambulanti i još uvek većeg broja lekara i sestara koji rade u kovidu“, objašnjava dr Krtinić.\nOktobar i novembar bili najteži meseci\nNaša sagovornica podseća da su od početka epidemije oktobar i novembar definitivno bili najteži meseci kada je u pitanju stanje u bolnici, sa najgorim pokazateljima koje je do sada bolnica imala.\n„Mi smo u ta dva meseca imali više od 4.000 pregleda u kovid respiratornoj ambulanti, 850 pacijenata je tada ležalo na kovid odeljenju i gotovo svi su zahtevali kiseoničku potporu. Više od 120 ljudi od tih 850 je u jednom momentu bilo na respiratoru. To je bilo nateže stanje i najgori talas do sada“, ocenjuje Krtinić.\nPrema podacima Zavoda za javno zdravlje u Subotici, tokom jučerašnjeg dana u Severnobačkom okrugu registrovano je ukupno 25 novih slučajeva infekcije virusom SARS-CoV-2. U Subotici 21, Bačkoj Topoli jedan i u Malom Iđošu tri novoobolela.\nVakcinacija je jedna od najefikasnijih mera koja se pokazala uopšte u čovečanstvu, a posebno sada u novoj pandemiji, navodi Krtinić i poziva ljude da se odluče za vakcinu.\n„Verujte mi da ništa ne može biti gore od toga da dobiju kovid i da završe kod nas u bolnici. I dalje je moj stav da je jedino vakcinacija uspeh i povećanje vakcinalnog obuhvata jedini izlaz iz pandemije. To je jedina prava borba sa virusom i da izađemo kao pobednici“, smatra Krtinić.\nPodseća da smo imali prilike da za dve godine vidimo da je nošenje maski i izbegavanje velikih okupljanja dovelo do poboljšanja i rezultata u smanjenju broja novozaraženih.\nDodaje da su postvakcinalne reakcije blage i da niko od pacijenata koji su vakcinisani nije završio na respiratoru.\n„Ako se neko plaši nekih neželjenih dejstava i posledica, zaista mogu da kažem za sve ljude koji su bili kod nas, a koji su vakcinisani, da su sve te neke reakcije bile toliko blage da se dešavaju i posle vakcine protiv gripa, a to su malaksalost, blaga temperatura“, napominje Krtinić.\nOna preporučuje svima da se vakcinišu, a takođe i deci.\n„Vakcine su pokazale efikasnost i kod britanskog soja, i kod delta soja. I ti ljudi nisu završavali na respiratorima“, navodi dr Krtinić.\ndr Gordana Krtinić Korona Opšta bolnica Subotica Vakcinacija\nUpišite tekst * 7 − = 6


Datum objave: 26.09.2019 14:11 | Autor: Ministarstvo finansija\nNa osnovu člana 3 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Sl.list Crne Gore“ broj: 41/18), Ministarstvo finansija upućuje\nU RADNOM TIJELU ZA IZDRADU TEKSTA NACRTA CARINSKOG ZAKONA\nPriprema nacrta novog Carinskog zakona proizilazi iz potrebe daljeg usaglašavanja crnogorskog carinskog zakonodavstva sa zakonodavstvom Evropske unije u ovoj oblasti. Novi Carinski zakon imaće za cilj pojednostavljenje i olakšanje trgovine, i istovremeno zaštitu finansijskih i ekonomskih interesa države, kao i sigurnosti i bezbjednosti građana Crne Gore. Zakon će takođe, obezbijediti pravni osnov za potpuni prelazak na bespapirno poslovanje i elektronsku razmjenu informacija u postupcima carinjenja robe.\nBroj predstavnika nevladinih organizacija u radnom tijelu: Nevladine organizacije u Radnom tijelu mogu imati jednog predstavnika.\nPropisani obrazac za predlaganje kandidata/kinje sa potrebnim prilozima, dostavlja se na arhivu Ministarstva finansija, radnim danima od 8 do 11 časova i od 12 do 14 časova ili na adresu:\nsa napomenom: „Predlaganje kandidata za člana Radnog tijela za izradu teksta Nacrta Carinskog zakona“.\nMinistarstvo finansija će, u roku od sedam dana od isteka roka za dostavljanje predloga, na svojoj internet stranici i portalu e-uprave objaviti listu kandidata/kinja koji su predloženi za članove/ce Radnog tijela, sa nazivima nevladinih organizacija koje su ga/je predložile.\nUz tu listu, Ministarstvo finansija objavljuje spisak nevladinih organizacija koje nisu dostavile uredne i potpune predloge, odnosno koje ne ispunjavaju predložene uslove.\nNaziv organizacione jedinice koja je odgovorna za realizacuiju pitanja koje sagledava Radna grupa je: Direktorat za poreski i carinski sistem.\nZa člana radne grupe Ministarstvo finansija će, aktom o obrazovanju Radne grupe, izabrati onog kandidata koji ispunjava propisane uslove i za koga je dostavljeno najviše predloga nevladinih organizacija koje su ispunile propisane uslove, u slučaju da za dva ili više predstavnika bude dostavljen jednak broj predloga, izbor predstavnika nevladinih organizacija u Radnu grupu izvršiće ministar finansija.


U okviru faze 2 u ulici Trg žrtava fašizma prema ulici Petefi Šandora izgrađeno je oko 50 metara kolektora prečnika 1400 mm i izvršeno je prevezivanje zidanog kanala iz ulice Matka Vukovića u novi šaht u ulici Trga žrtava fašizma. U okviru iste faze u ulici Matije Gupca na potezu od Maksima Gorkog (Beogradski put) do Matka Vukovića vrše se prevezivanje postojećih priključaka sa zidanog kanala na novoizgrađeni Kolektor.\nU okviru faze 4a1 na Bajskom putu, na potezu od ulice Vareške do ulice Marka Marulića, u toku je asfaltiranje 1. sloja kolovoza.\nU okviru faze 4a2 u ulici Stevana Mokranjca od Bajskog puta do ulice Augusta Cesarca su nastavljeni radovi, jer je operativna ekipa izvođača radova bila angažovana na postavljanju izvoda Kolektora VII i V ispod budućeg kružnog toka na Majšanskom putu, izgrađeno je 50 metara Kolektora prečnika 500 mm i montirane su dva šahta.\nU okviru faze 4b – deonice 2. u ulici Stevana Filipovića izgrađeno je 27 metara Kolektora II prečnika 700 mm, montaža 1 šahta i izgrađeno je 95 metara sekundarnog voda.\nU okviru partije 1, u ulici Matije Gupca od Maksima Gorkog (Beogradski put) do Matka Vukovića, nastavljena je izgradnja oko 50 metara Centralnog magistralnog vodovoda prečnika 300 mm i 50 metara sekundarnog voda prečnika 110 mm, sa paralelnim radovima na rušenju starog zidanog Kolektora. Nakon pojačanja operativne ekipe, u završnoj fazi je postavljanje behaton kocki na Aleji maršala Tita (Radijalcu) na potezu od ulice Petra Lekovića prema kružnom toku.\nU okviru partije 2, u ulici Otmara Majera na potezu od Mačvanske do ulice Dušana Krnjajskog izgrađeno je 165 metara magistralnog vodovoda prečnika 200 mm i vrši se povezivanje bočnih ulica i sekundarnih vodova sa novoizgrađenom deonicom.\nDo kraja avgusta 2016. godine biće izgrađeno 5 km magistralnog vodovoda i 1,5 km priključnih vodova, s ciljem obezbeđenja dovoljnih količina kvalitetne vode za piće pouzdanijeg i ujednačenog pritiska, racionalne potrošnje energije i manjih gubitaka vode u sistemu, kao i stvaranja uslova za razvoj, proširenje i dostupnost distributivne mreže potrošačima na perifernim delovima grada.


Ovogodišnji 16. Belgrade Beer Fest, osim najraznovrsnije i najbogatije pivske ponude, za brojne poklonike dobrog zvuka priprema i raznovrstan muzički program koji će biti održan na čak tri bine "pivskog grada" na Ušću, od 15. do 19 avgusta.\nDrugog dana festivala nastupiće hrvatsko-srpski elektro pop bend Lollobrigida predvođen energičnom Idom Prester koja poručuje: "Lollobrigida nastupa retko, za posebne prilike. Jedna takva biće na Belgrade Beer Festu. Prisetićemo se svih starih hitova - "Volim te", "Ja se resetiram", "Kompjuter", "Moj dečko je gej"… Znojite se s nama uz ludi disco punk beat i pevajte uglas pesme naše i vaše mladosti. Pokidaćemo Beograde! Imamo još mnogo toga da damo!"\nLjubitelji alternativnog benda E–Play moći će da uživaju u njihovom novom materijalu, ali i starim hitovima u subotu 18. avgusta. Bendu koji iza sebe ima dugu listu samostalnih i festivalskih svirki, ovo će biti četvrti nastup na Beer Festu. "Radujemo se što ćemo, posle pet godina, ponovo zasvirati na najvećem beogradskom festivalu. Pored starih hitova izvešćemo i nekoliko novih pesama sa albuma "Sloboda" koji se nedavno pojavio u prodaji. Jedva čekamo da provedemo zajedno sa publikom jedan "divan dan" na Beer festu", poručuje još jedna energična rok dama Maja Cvetković.


Tenzije u Južnoj Americi zbog sukoba meštana i imigranata iz Venecuele i Nikaragve\n► Tenzije u Južnoj Americi zbog sukoba meštana i imigranata iz Venecuele i\nBrazilski predsednik Mišel Temer sazvao je večeras hitan sastanak vlade posle sukoba na granici s Venecuelom između lokalnog stanovništva i imigranata, sukoba koji su učestali u regionu sa egzodusom građana Venecuele i Nikaragve koji iz svojih zemalja beže zbog ekonomske i političke krize.\nTemer se sastao sa šest ministara, među kojima odbrane, inostranih poslova i nacionalne bezbednosti zbog situacije u pograničnom gradu Pakaraima, gde su izbili sukoba između meštana i imigranata.\nNekoliko desetina hiljada građana Venecuele bežeći od ekonomske i političke krize došlo je u Brazil poslednjih godina.\nTenzije su poslednjih dana pojačane pošto su meštani optužili imigrante da su opljačkli i uništili nekoliko prodavnicima u pograničnom području.\nNapetosti između lokalnog stanovništa i imigranata povećala se i u drugim zemljama regiona zbog krize u Venecueli ali i u Nikaragvi.\nVeliki broj migranata iz Venecuele stigao je i u Peru i Ekvador proteklih meseci. U Peruu zvaničnici kažu da je 5.000 ljudi iz Venecuele stiglo nedavno u jednom danu. Vlasti Ekvadora procenjuju da je od početka avgusta svakog dana stizalo 4.000 ljudi iz Venecuele.\nUjedinjene nacije procenjuju da je 2,3 miliona ljudi pobeglo iz Venecuele od 2014. godine. Većina ide prvo u Kolumbiju, odakle odlaze u druge latinoameričke države.\nmišel temer /\nBrazilski predsednik /\nFrancuska, Velika Britanija i Nemačka, koje su potpisale međunarodni sporazum o iranskom nuklearnom programu, pozvale su danas iranske vlasti da smire tenzije i nastave dijalog.\nBrazilski predsednik negirao optužbe za pranje novca\nBrazilski predsednik Mišel Temer negirao je danas optužbe koje ga terete za pranje novca.


Naslovna Fudbal Kovačić u Interu: Čelsi nudi veliku razmjenu plus 50 miliona eura\nKovačić u Interu: Čelsi nudi veliku razmjenu plus 50 miliona eura\nMateo Kovačić mogao bi se ponovo naći u ekipi Intera.\nKako prenosi Korere Delo Sport, hrvatski vezni fudbaler bi trebalo da bude dio velike razmjene između Čelsija i Intera.\nAktuelni šampion Evrope želi u svojim redovima da dovede desnog beka akutelnog šampiona Italije, ačrafa Hakmija.\nPonuda navodno glasi 50 miliona + Emerson (lijevi bek, inače italinski reprezentativac) + jedan od ove trojice igrača (Kovačić, Zapakosta, Abraham).\n“Inter zbog teške finansijske situacije mora prodati barem jednu od zvijezda, a najbliži odlasku je sjajni desni bek, za kojeg su već prve ponude poslali Čelsi i PSŽ. Osvajač Lige šampiona ponudio je 50 miliona eura i Emersona, koji je stara Interova želja, ali i dao Interu da bira još nekog od spomenutih igrača. PSŽ pak nudi 60 milijuna eura”, prenosi italijanski list.\nHrvatski fudbaler je već igrao za Inter, kada je 2016. prešao u Real Madrid za 39 miliona eura.\nPrethodni tekstMilinković-Savić potpisao sa Torinom do 2024. godine\nSljedeći tekstDvojac iz Sitija želi u Barselonu\nDurent je najbolji strijelac SAD-a u Tokiju!\nOlimpijske igre A.D. - 31/07/21 21:58 0\nMakabi Tel Aviv i Puma ozvaničili saradnju\nVladimir Mihailović u Mornaru iz Bara\nMilenkovića želi Inter\nA.D. - 17/05/21 17:50 0\nA.M. - 28/07/21 13:03 0


Uposlenici preduzeća "Rad" očistili boju kojom je prefarbana spomen-ploča Ratku Mladiću - Index.ba\nNakon što su nepoznate osobe bacile zelenu farbu na spomen-ploču ratnom zločincu Ratku Mladiću na Vracama, radnici Komunalnog preduzeća “Rad” Istočno Sarajevo su očistili boju.\nIz Komunalnog preduzeća “Rad” je potvrđeno da su odmah nakon što je bačena boja reagovali na poziv gradonačelnika Istočnog Sarajeva Ljubiše Ćosića.\nPretpostavlja se da je na spomen-ploču farba večeras bačena iz automobila, a raskrsnica na kojoj se nalazi pokrivena je video-nadzorom pa će više detalja o ovom slučaju i počiniocima biti poznato naknadno.\nNeki očevici navode da su u blizini vidjeli navijače jednog fudbalskog kluba, međutim ovo nije mogla potvrditi policija.\nVečeras je drugi put bačena boja na ovu spomen-ploču koju je postavila Boračka organizacija Istočno Novo Sarajevo u znak sjećanja na dan kada je Mladić na tom mjestu 19. maja 1992. godine “izvršio smotru dva bataljona samoorganizovanog naroda općine Novo Sarajevo”, piše Klix.ba.\nPrethodni članakEU o Dodikovoj sudbini odlučuje 15. decembra: Europarlamentarci poslali jasnu poruku\nNaredni članakSIMBOL PRIJESTOLNICE TURSKE: Toranj Atakule osvijetljen bojama zastave Bosne i Hercegovine


Crna Gora uvela strože epidemiološke mere | Novosadski informativni portal 021\nPrema novim merama za suzbijanje širenja koronavirusa Nacionalna digitalna kovid potvrda biće uslov za ulazak u poslovne centre, poslovne zgrade u okviru kojih posluju više od tri privredna subjekta, objekte koji se bave trgovinom neprehrambene robe, a čija površina prelazi više od 1.000 metara kvadratnih.\nDo sada je potvrda bila uslov za ulazak u tržne centre i unutrašnjost ugostiteljskih objekata.\nNacionalna digitalna kovid potvrda izdaje se odmah posle primanja druge doze vakcine i od tog trenutka će biti validna, odnosno - više ne mora da se čeka 14 dana od kompletne vakcinacije, kazao je danas direktor Instituta za javno zdravlje Igor Galić.\nNacionalna digitalna kovid potvrda je validna samo ukoliko osoba ispunjava jedan od propisanih uslova: da je u potpunosti vakcinisana, nezavisno od toga koliko je dana prošlo od revakcinacije, da poseduje negativan PCR test na kovid19 koji nije stariji od 72 sata ili pozitivan PCR test koji je stariji od 14 dana i nije stariji od 180 dana, ili da poseduje negativan brzi antigenski test koji nije stariji od 48 sati.\nOn je rekao da su svi preminuli u poslednje vreme od posledica kovida19, mlađi od 40 godina, bili nevakcinisani protiv te bolesti. Rekao je da je devet od deset preminulih kovid pacijenata bilo nevakcinisano.\nSvaki drugi odrasli građanin primio je makar jednu dozu vakcine protiv kovida19, a oko 45 procenata je u celosti vakcinisano, kazao je Galić.\nU Nišu preminula trudnica prevremeno porođena zbog korone\nKorona virus\tkovid potvrda


Iran nije ispunio zahtev Saveta bezbednosti od pre mesec dana da obustavi obogaccivanje uranijuma, saopsstila je Medjunarodna agencija za atomsku energiju. U izvesstaju dostavljenom svetskoj organizaciji, direktor Agencije Mohamed El Baradej isticce da vlasti u Teheranu nisu u potpunosti saradjivali sa njenim inspektorima u cilju utvrdjivanja da li je iranski nuklearni program namenjen iskljuccivo za miroljubive svrhe. Americcki predsednik Buss zalozzio se za diplomatsko ressenje nakon objavljivanja ovog izvesstaja. "Veoma je vazzno da Iranci shvate da postoji jedinstvena zzelja mnogih drzzava u svetu da ih ubedi na miran naccin da treba da odustanu od nuklearnih ambicija", kazao je predsednik SAD. Americcki ambasador u UN Dzon Bolton zatrazzio je donossenje obavezujucce Rezoluciju.\nIranski predsednik Mahmud Ahmadinedzad ponovio u petak da cce njegova zemlja ignorisati medjunarodne pozive da obustavi nuklearni program, i da "ne daje pet para" za eventualnu rezoluciju kojom cce biti osudjeno ponassanje vlastiu u Teheranu.\nSsef ruske diplomatije Sergej Lavrov rekao je da uloga Medjunarodna agencija za atomsku energiju treba da ostane kljuccna, ukazujucci posredno da su za Moskvu i dalje neprihvatljive sankcije UN protiv Teherana.


Republika / PUTIN ODGOVARA NA PITANJA GRAĐANA: Da li će ove godine da obori rekord?\nPUTIN ODGOVARA NA PITANJA GRAĐANA: Da li će ove godine da obori rekord?\nčetvrtak, 20. 6. 2019.| 12:45\nGovoreći o sankcijama koje su zapadne zemlje uvele Rusiji 2014. godine nakon ankesije Krima, Putin je rekao da je gubitak za privredu ukupno 50 milijardi. Tvrdi, međutim, da je Evropa izgubila mnogo, mnogo više.\n- Od 2014. godine Rusije je od sankcija izgubila oko 50 milijardi dolara, Evropa – 240 milijarde dolara, SAD – 17 milijardi dolara, a Japan 27 milijardi dolara - rekao je ruski predsednik.\n"Neprijatni element u ekonomiji i u socijalnoj sferi"\nUvodna pitanja odnosila su se uglavnom na plate u školstvu i zdravstvu, za koje je ruski predsednik rekao da "ima mnogo problema, ali da se ta sfera razvija". Naglasio je i da Rusiji nedostaje veliki broj lekara, dok je na pitanjezašto Rusi sve teže žive, okrivio situaciju na tržištu.\n- Podsetimo, pre nekoliko godina smo se suočili sa nekoliko šokova – to čak nisu spoljni šokovi, u vezi sa takozvanim sankcijama ili spoljnim ograničenjima, već sa situacijom na tržištu naše tradicionalne robe koju izvozimo – nafte, naftnih proizvoda, gasa, metala, hemijskih proizvoda i nekih drugih proizvoda. Zato se kod nas pojavio takav neprijatni element u ekonomiji i u socijalnoj sferi - rekao je Putin.\nU jednom trenutku, u emisiju se uključio jedan građanin koji tvrdi da radi za svega 10.000 rubalja (odnosno 130 evra) mesečno, za šta je Putin tražio da se "proveri, jer je to nezakonito".\nDa li će oboriti rekord u broju pitanja?\nTokom prve direktne linije sa Vladimirom Putinom 2001. godine postavljen je najmanji broj pitanja - 400.000. Nakon toga, njihov broj se stalno povećavao, a najveći broj pitanja stigao je 2015. - ukupno 3,25 miliona. Tokom 16 direktnih linija, Vladimir Putin odgovorio je na 1.126 pitanja.\nPodsećamo, pitanja ruskom predsedniku postavljaju kako gosti koji su pozvani u moskovski studio tako i stanovnici gradova, gde su organizovana uključenja uživo. Osim toga, nekoliko dana pre početka direktnog prenosa počeo je sa radom Jedinstveni centar za primanje poruka, gde se primaju poruke pristigle putem telefona, sajta www.moskva-putinu.ru i putem SMS i MMS poruka.\nProšle godine direktna linija je održana u novom formatu, sa učešćem članova Vlade i rukovodilaca subjekata Ruske Federacije. Tri zamenika potpredsednika Vlade, četiri ministra i sedam guvernera odgovaralo je na pitanja koja su se odnosila na sfere njihove nadležnosti.\nRusija Vladimir Putin Pitanja Građani Konferencija Odgovori Kremlj\nIranski ministar Zarif: Tanker je zaplenjen zbog kršenja zakona a ne zbog odmazde\nMARATONSKA KONFERENCIJA: Putin odgovorio na 53 pitanja novinara, evo koliko sati je to trajalo!\n- utorak, 23. 7. 2019. u 14:12 0\nTramp predviđa kakav će Džonson biti premijer\n- utorak, 23. 7. 2019. u 13:52 0\nAmerički predsednik Donald Tramp čestitao je danas Borisu Džonsonu izbor za novog premijera Velike Britanije.\n- utorak, 23. 7. 2019. u 13:27 0\nBivši ministar spoljnih poslova Velike Britanije Boris Džonson pobedio je Džeremija Hanta u trci za novog lidera Konzervativne stranke, a...\nJapan poslao borce da presretnu ruske i kineske avione\n- utorak, 23. 7. 2019. u 12:57 0\nJapanska vojska naredila je borbenim avionima da presretnu ruske i kineske avione, uključujući i izviđač na koji su južnokorejske snage...\nNemačka propada: Privreda klizi ka ambisu\n- utorak, 23. 7. 2019. u 12:43 0\nPolovina Nemaca očekuje da će se u narednim godinama stanje u privredi pogoršati, pokazalo je istraživanje koje su naručile...\nJedna od britanskih aukcijskih kuća najavila je prodaju ličnih stvari poznate premijerke Velike...\n(VIDEO) Pitaj ćerku da li želi da promeni veru: Niko nije očekivao ovakvu reakciju Putina u uživo emisiji\nČuveni američki reditelj Oliver Stoun zamolio je Vladimira Putina, predsednika Rusije, da bude kum...


Beograd/Priština - Dnevni list Danas\nPočetna » Mesta » Beograd/Priština\nEksperti sa Kosova: Dijalog u Briselu nakon deset godina nije postigao vidljiv napredak\nPredstavnici nevladinih organizacija i medija sa Kosova ocenjuju da dijalog Beograda i Prištine tokom poslednjih deset godina jeste doneo „neke pozitivne promene“, ali da nije uspeo da donese „normalnost između dve vlade“.\nNa Kosovu 178 novoobolelih i jedna preminula osoba od korona virusom\nTokom poslednja 24 sata na Kosovu je od posledica korona virusa preminula jedna osoba čime je ukupan broj preminulih povećan na 1.545.\nPiše: Beta/RTS/N1/RTK 14. 2. 2021.\nKancelarija: Pozivom Srbima da bojkotuju izbore, Đorđević radi u korist Prištine\nDirektor vladine Kancelarije za Kosovo i Metohiju Petar Petković optužio je danas lidera pokreta Oslobođenje Mlađana Đorđevića da pozivom Srbima da bojkotuju kosovske izbore, „direktno radi u korist Prištine i albanskih političara“.\nSrbija u oblasti vladavine prava nije napredovala brzinom koja se očekuje od zemlje koja vodi pregovore o članstvu u Evropskoj uniji (EU), navodi se u nacrtu zaključaka Saveta ministara EU o proširenju i svim zemljama u tom procesu u koji je RTS imao uvid.\nLajčak: Strane moraju same da govore o obećanjima koje su dale SAD\nSpecijalni izaslanik Evropske unije za dijalog između Kosova i Srbije Miroslav Lajčak je uoči današnje posete Kosovu izjavio da su sve države članice EU pažljivo pratile potpisivanje dokumenata predsednika Srbije i kosovskog premijera u prisustvu predsednika SAD u Beloj kući u Vašingtonu.\nTači ohrabruje kosovsku delegaciju da preduzme smele korake ka mirovnom sporazumu\nPredsednik Kosova Hašim Tači uputio je danas ohrabrenje kosovskoj delegaciji da preduzme smele korake ka mirovnom sporazumu između Kosova i Srbije.\nStanković: Nema razmene teritorija\nPreševo, Bujanovac i Medveđa su bili, jesu i ostaju sastavni delovi Srbije, i o tome nema razgovora, a kamoli pregovora sa bilo kim, imajući u vidu stavove naše države, međunarodne zajednice, pa i najviših državnika iz Tirane, ako to ima neki značaj, izjavio je predsednik Koordinacionog tela za Preševo, Bujanovac i Medveđu Zoran Stanković.\nTači pozdravio poziv za susret u Beloj kući\nPredsednik Kosova Hašim Tači pozdravio je danas poziv izaslanika predsednika Sjedinjenih Američkih Država Ričarda Grenela za sastanak lidera Kosova i Srbije u Beloj kući.


Produžen rok za privatizaciju Industrije za preradu Majdanpek | Ist Media\n01:12: AM Sunday September 20, 2020\nObjavljeno 22. October 2015. at 10:23 piše Ivana\nMAJDANPEK – Zaposleni u Industriji za preradu Majdanpek moraće da sačekaju iduću nedelju da saznaju hoće li preduzeće u kome rade biti privatizovano ili ne. Naime, kako piše dnevni list Danas, prema ranije objavljenom pozivu prodaja imovine IPM-a trebalo je da otvaranjem ponuda bude završena 14. oktobra, međutim Agencija za privatizaciju objavila je izmenu Javnog poziva za učešće u postupku javnog prikupljanja ponuda sa javnim nadmetanjem radi prodaje imovine ovog peduzeća u čijem su sastavu Zlatara Majdanpek i Megaplast Donji Milanovac.\nPrema izmenama, rok za podnošenje prijava zainteresovanih pomeren je na 22. oktobar, dok je otvaranje ponuda zakazano za 23. oktobar. Početna cena je 1,54 miliona evra i formirana je kao polovina procenjene vrednosti imovine uvećana za vrednost zaliha plemenitih metala. U aktuelnom procesu privatizacije u IPM je sproveden još jedan socijalni program tokom koga se 47 zaposlenih odlučilo za napuštanje radnog mesta uz pripadajuću otpremninu, tako da budući vlasnik ima obavezu preuzimanja 272 radnika koliko sada zapošljava majdanpečka Industrija za preradu metala.


Demonstranti u Teheranu zapalili su iransku i američku zastavu na protestima posle ubistva nuklearnog fizičara Mohsena Fahrizadeha.\nDemonstracije su organizovali studenti, pripadnici vojne jedinice Basidž, koja je dio Revolucionarne garde.\nStudenti su zapalili fotografije američkog predsednika Donalda Trampa i novoizabranog predsednika Džoa Bajdena.\nProtesti manjeg obima zabilježeni su i u gradovima Mašad i Kom gde su demonstranti, takođe, palili zastave.\nTalas bijesa i osude zahvatio je Iran i Bliski istok nakon ubistva Fahrizadeha, koji je bio i šef Centra za inovacije iranskog Ministarstva odbrane. On je ubijen u petak u zasjedi nedaleko od Teherana.\nList "Njujork tajms" objavio je da su manji protesti izbili 27. novembra naveče u Teheranu, nedaleko od rezidencije predsjednika Hasana Rohanija. Demonstranti su uzvikivali "nema predaje, nema ustupaka Americi, samo rat sa Amerikom".\nNosili su transparente na kojima je pisalo "Ćutanje je odobravanje dodatnih ubistava" i "Gospodine predsedniče, oni su ubili savetnika vašeg ministra. Prekinite pregovore", preneo je "Sputnjik".\n"Ponovo su zlikovačke ruke globalne arogancije UPRLJANE KRVLJU": Iranski predsednik optužio Izrael za ubistvo iranskog naučnika\nVelika Britanija je odobrila da "Boing 737 maks" ponovo leti u toj zemlji, nakon što je sličnu odluku donela i EU.\nHitno evakuisana fabrika u kojoj se proizvodi vakcina Astra Zeneka zbog SUMNJIVOG PAKETA\nFabrika u severnom delu Velsa u kojoj se proizvode vakcine protiv korona virusa kompanije AstraZeneka evakuisana je danas zbog sumnjivog paketa koji je stigao na adresu fabrike.


Šeranić ponovio da zabrana ostaje, nema prepreka za završnicu Kupa BiH\nUkazuje da bi bio problem ako bi se desilo da je neko u okviru profesionalne lige pozitivan na koronavirus\nObrazložio je to na način da bi bio problem ako bi se desilo da je neko u okviru profesionalne lige pozitivan na koronavirus.\nOvom odlukom direktno je ugrožen nastavak nogometne Premijer lige BiH, i BiH bi mogla biti jedina zemlja u regionu koja neće okončati nogometnu sezonu na terenu. Podsjećamo, Fudbalski savez RS je ranije donio odluku da prekida sva takmičenja pod svojim ingerencijama.\nSada je na potezu Nogometni savez BiH. Za razliku od Premijer lige BiH, za završnicu Kupa BiH ne bi trebalo biti prepreka, s obzirom da u Federaciji BiH sportska takmičenja nisu zabranjena, i klubovi su već počeli s treninzima. Svi učesnici završnice Kupa BiH su sa područja Federacije BiH, Široki Brijeg, Željezničar, GOŠK i Zrinjski. Prva tri od četiri spomenuta kluba su početkom maja potpisali inicijativu da se Kup BiH odigra do kraja, bez obzira igrala se Premijer liga BiH ili ne.\nNo, eventualno odigravanje Kupa BiH ugrožava siguran plasman banjalučkog Borca na evropsku scenu.\nTakođer, treba imati na umu da su izbori u NSBiH krajem godine i da Elvedinu Begiću, aktuelnom predsjedniku NSBiH ne odgovara da naljuti sve izvjesnijeg novog predsjednika Saveza Vicu Zeljkovića, prvog čovjeka Borca. Jer, bez glasova iz RS-a teško da će se domoći titule počasnog predsjednika, a pogotovo proširenih ovlasti. Biće zanimljivo kakvu će odluku donijeti ljudi koji vode bh. Savez.


Udovički: Potrebna nam je reforma javne uprave\nIzvor\tTanjug\tapril 05, 2016\nBEOGRAD - Konferencija "Podsticaj za najbolje finansijske direktore "Planiranje za rast", svečano je otvorena u hotelu "Metropol", a potpredsednica vlade Kori Udovički poručila je da je potrebna reforma javne uprave, jer je preskupa u odnosu na BDP, a trebaju nam jeftinije usluge.\nUdovički je sinoć, otvarajući skup, rekla da potreba za reformom javne uprave dolazi i iz procesa pristupanja EU, koji je veoma zahtevan.\n"Od Srbije se očekuje da bude u stanju da dovede svoju privredu i sistem zastite prava, demokratije, na nivo evropskih zemalja i bude spremna da funkcioniše u evropskom administrativnom prostoru", rekla je Udovički.\nPrema njenim rečima, ova vlada je zatekla strategiju reforme javne uprave koju je konkretizovala kroz Akcioni plan, koji je omogućio da se završe pregovori sa EU i SB.\n"Kada je reč o EU, radi se o sektrosko-budžetskoj podršci od 80 miliona evra u naredne tri godine, koja su neophodna za veliki preokrat", objasnila je ona.\nKako je rekla, suština reforme javne uprave je u četiri stuba - šta se radi, kako se radi, ko radi i pitanje finansiranja.\nGovoreći o "prvom stubu", Udovički je rekla da je sprovedena analiza pokazala da broj zaposlenih u javnoj upravi u odnosu na veličinu stanovništva nije veliki.\nSrbija ima sedam zaposlenih u javnoj upravi na 100 stanovnika, dok zemlje koje su skoro ušle u EU imaju 8,1 zaposlenih, a druge zemlje i više, precizirala je Udovički, koja je i ministarka državne uprave i lokalne samouprave.\n"Nemamo ogromne viškove zaposlenih, to nije tačno, mi imamo manji broj od drugih zemalja, ali imamo ista očekivanja o tipu usluga koje moraju da nam se pruže. Zato smanjivanje tog broja mora da se radi pažljivo, skalpelom, a ne sekirom", kazala je Udovički.\nOna je istakla da je zdravstvo najneefikasniji sektor, te da Srbija na zarade troši u zdravstvu troši dva puta više od novih članica EU, a razlog je, kako je objasnila, i u tome što su te države privatizovale mnogo veći deo zdravstva.\n"Po ukupnim troškovima zdravstva spadamo u zemlje koje najviše izdvajaju iz BDP-a. Spadamo u zemlje koje najviše troše, a rezultati su nam slabiji", podvukla je Udovički.\nKako je dodala, imamo više zaposlenih u zdravstvu, ali približno isti broj lekara kao druge zemlje, što govori da je problem nemedicinsko osoblje, kao i malo registrovanih privatnih lekara.\nGovoreći o "drugom stubu", Udovički je istakla da je potrebna promena sistema odlučivanja i planiranja, i da svaka odluka, koja bi se, na primer, odnosila na zdravstveni sistem, mora da se sprovodi kroz više vlada, jer bilo bi tragično da počne sa jednom, a onda da dođe do potpunog zaokreta.\n"Bez dijaloga države i građana, odnosno privrede, ne može da bude boljeg privrednog ambijenta, koji je uslov za privredni rast i veće poverenje", zaključila je Udovički.\n« Nema prepreka da Šešelj bude saslušan o političkoj pozadini ubistva Đinđića ŽELEZARA SMEDEREVO: Vlada Srbije prihvatila ponudu kineskog Hbisa za privatizaciju »


Nova saradnja niških organizacija - JuGmedia\nNIŠ/MEROŠINA – Memorandum o saradnji potpisali su filmsko udruženje „Kino Klub“, „Balkanrock“ i sportsko udruženje „Tvrđava“ iz Niša.\nPovod za dugoročnu saradnju je festival studentskog dokumentarnog i kratkometražnog filma „CHERY’S FILM FESTIVAL“, koji će biti održan od 18. do 21. septembra na kompleksu izletišta Oblačinsko jezero nadomak Merošine.\nOvaj filmski festival zajednički organizuju opština Merošina i udruženje „Kino Klub“.\nPredsednik ovog udruženja Igor Pešić siguran je da publiku očekuju zanimljiva dela iz domena studentskog dokumentarnog i kratkometražnog filma. Biće uključene tri scene, od kojih će glavna biti na plaži Oblačinskog jezera, gde će gledaoci moći da uživaju iz lejzi-begova, a tu program počinje od 19 sati.\nPlaniran je i kamp za posetioce, muzički program, kao i sportska takmičenja i rekreacija za posetioce. Žiri festivala dodeliće nagrade u glavnim kategorijama, a publika će izabrati i najbolji film festivala. Biće obezbeđen besplatan autobuski prevoz iz Niša i Prokuplja.\n„Pružili smo podršku ovom festivalu, jer mislimo da je to odlična prilika da se promoviše ovaj prirodni dragulj jugoistočne Srbije, ima puno sportskih terena za rekreaciju, a to je i mogućnost da se mlađa publika informiše o filmovima koji ne predstavljaju mejnstrim na svetskoj filmskoj sceni“, izjavio je prilikom potpisivanja memoranduma o saradnji predsednik sportskog udruženja „Tvrđava“ Miloš Jovanović.\nDejan Dinić iz Balkanrocka izjavio je da jedva čeka održavanje ovog festivala. Biće dosta druženja, filma, muzike i sporta, i očekuje se veliki odziv publike. Volonteri ovog udruženja pomoći će oko tehničke realizacije festivala.\nPlanirano je da „CHERY’S FILM FESTIVAL“ postane tradicionalan, s tim što bi sledeće godine bio održan u julu.\nKoncert grupe Kulture Shock u Vranju\nSrpska napredna stranka (SNS) i SPS će i posle izbora nastaviti da rade zajedno u Vladi Srbije i na nivou grada Beograda, ako im građani budu ukazali…


O nama - Autosfera DOO, Beograd\nMi smo tim profesionalaca sa adekvatnim obrazovanjem i radnim iskustvom u oblasti opremanja i održavanja opreme u auto servisima svih vrsta, linijama za tehničke preglede i auto perionicama.\nProjektovanje objekta: Pružamo konsultantske usluge za definisanje prostora, neophodne opreme, njenog rasporeda, potrebnih priključaka i drugih detalja čime se stiču neophodni preduslovi da rad u servisu bude funkcionalan i efikasan.\nPriprema za nabavku opreme: Pružamo konsultantske usluge o opravdanosti Vaših investicija u određenu opremu i usluge.Kada imate partnera koji je zainteresovan da investira u određenu opremu u Vašem servisu, pomažemo Vam da napravite procenu isplativosti za Vas takvog ugovora.\nNabavka opreme: U stanju smo da Vam ponudimo opremu različitih proizvođača i modela koja se odabira uz poštovanje principa: kvalitetna i dugovečna u eksploataciji, a povoljna po ceni. Sa nama servis možete opremiti po sistemu "ključ u ruke".\nOdržavanje opreme u garantnim rokovima i van njih: Ovo je za Vas veoma važna faza i Vi ćete tada u zavisnosti od toga koliko ste uopšte imali potrebu za održavanjem i koliko brzo i kvalitetno je određeni problem rešen postati svesni da li ste odabrali dobrog dobavljača i adekvatnu opremu. Naša organizacija posla je postavljena tako da je rešavanje problema u eksploataciji opreme za nas prioritetan zadatak bez obzira kada i kako je do njega došlo. Naši zaposleni imaju razvijenu svest o našem delu odgovornosti za uspešno funkcionisanje našeg partnera. Takođe prihvatamo i radimo održavanje opreme koja je kupljena od drugog dobavljača.\nNabavka neophodnih alata za rad u servisu: Kod nas možete nabaviti kompletan alat i brzo i lako ga dopuniti kada je to potrebno.\nUčestvujemo u definisanju vaših zahteva\nPomažemo kod izbora najoptimalnije opreme\nPlaniramo i sprovodimo instalaciju\nObučavamo vaše radnike za rukovanje opremom\nDizalice - stubne ,makazaste, ugradne u pod\nDemonterke i Balanserke\nCentralizovan razvod ulja i antifriza\nOdvod izduvnih gasova iz vozila\nAutomatske auto perionice\nOstala auto servisna oprema\nZa auto servisnu opremu redovno održavanje je od velikog značaja kaki bi funkcionisala besprekorno i dugotrajno.


Kako se izboriti sa stresom na poslu - ProBiznis Centar\nHomepageBlogProduktivnostKako se izboriti sa stresom na poslu\nU današnjem videu želim da sa vama podelim jedan praktičan savet koji ja dosta koristim u svom poslu a tiče se stresa, odnosno kako da se najbolje nosite sa njim.\nSvi znamo da je stres deo svakodnevnice, i neki ljudi se bolje a neki slabije nose sa njim. Uglavnom uzročnici stresa su drugi ljudi, odnosno njihovi zahtevi prema vama i ako ne znate kako ispravno da se nosite sa tim, onda to može biti veoma štetno ne samo za vaš biznis ili karijeru, već i vaše zdravlje, što je mnogo važnije.\nPre dosta godinu u knjizi Ciljevi od Brajan Trejsija, koju inače zaista preporučujem da se pročitate, saznao sam za jedno pitanje koje sebi iznova možete postavljati kada god osetite da ste pod stresom i koje vam može vrlo brzo razbistriti razmišljanje i pomoći da donosite bolje odluke a samim tim i smanjite stres u vašem životu.\nPitanje glasi: „Znajući ono što danas znam, da li bih ponovo započinjao ovo što radim ukoliko bih se ponovo vratio na početak?„ To je pitanje, i odgovori na njega vam mogu pomoću da lakše otkrijete uzroke stresa i samim tim i da ih eliminišete.\nKaže se da ribe nisu svesne vode jer su stalno okružene njom, tako i mi ljudi nismo svesni šta radimo pogrešno i šta je uzrok stresa jer nikada ne zastanemo zaista i razmislimo o tome. Većini ljudi je visok nivo stresa svakodnevnica, stalno su okruženi njime i mislite da je to normalno. Uporno rade ono što ne funkcioniše zbog svoje doslednosti i nisu svesni da postoji i drugi način, i u većini slučajeva bolji.\nKada sebi postavite ovo pitanje, i ako vam je odgovor da ne biste započinjali tu određenu stvar ponovo da se nalazite na početku, onda vam je to jasan signal da treba da prestanete sa tom aktivnošću ili što je u većini slučajeva, nekim odnosima sa drugim ljudima.\nMožete sebi postaviti pitanje na primer, znajući ono što danas znam da li bih ponovo započeo odnos sa nekim klijentom, zaposlenim ili da li bi uradio ponovo neku investiciju da se nalazite na početku. Ako je odgovor da ni biste recimo ponovo počeli saradnju sa nekim klijentom ili kupcem, onda treba da gledate da što pre prekinete tu saradnju jer u većini slučajeva to vam je izvor stresa. Ti vam ljudi zadaju više glavobolje nego što vam donose koristi.\nKada je najbolje vreme da postavljate sebi ovo pitanje, onda kada osetite da vam stres raste. Stres je samo signal da treba nešto menjati kako biste se vratili u normalu a ovo pitanje vam pomaže da otkrijete izvore stresa i da se sa njim konstruktivno nosite.


Resident Evil 8 je navodno u ranoj fazi produkcije, igraće se iz trećeg lica - PLAY!\nResident Evil 8 je navodno u ranoj fazi produkcije, igraće se iz trećeg lica\nDok se još uvek sležu utisci oko nedavno objavljenog Resident Evil 2 rimejka, koji je prosto rečeno fantastičan, na internetu su se pojavile zanimljive glasine vezane za Resident Evil 8.\nTwitter profil Evil VR je nedavno otkrio gomilu detalja vezanih za Resident Evil 8, za koje navodi da dolaze od izvora bliskih kompaniji Capcom.\nTako saznajemo da će se Resident Evil 8 igrati iz trećeg lica(zahvaljujući uspehu rimejka dvojke) i biće smešten na napuštenom ostrvu koje krije neku vrstu laboratorije sa zadatkom otkrivanja istine iza izrade bio-oružja.\nOtkriveno je još da se radi o izuzetno ranoj fazi produkcije, kao i da će halucinacije imati važnu ulogu tokom igranja i da će igračima biti teško da shvate šta je stvarnost a šta produkt mašte.\nOno što je pomalo razočaravajuće je da Resident Evil 8 neće izaći pre nego što se pojavi RE3 rimejk, koji je takođe u izradi, a izvor otkriva i da Capcom nema u planu da izda osvežene verzije RE4, RE5 i RE6.\nOvo sve treba uzeti sa rezervom jer se ipak radi o nepotvrđenom izvoru, ali nam koncept sa halucinacijama i primenom trećeg lica, zvuče dosta zanimljivo, doduše i malo razočaravajuće jer isključuje VR, a to je ogromni deo iskustva u kome smo mi uživali.\nRelated Items:Capcom, glasine, Resident Evil 8


Šta će reći o Stefu Kariju sada - Izazov\nŠta će reći o Stefu Kariju sada\nRadio-televizija Srbije\t 17. juna 2022. 13:07\nŠest utakmica bilo je dovoljno da Golden Stejt zabeleži četiri pobede nad ekipom Boston seltiksa.\nJedan od dva najtrofejnija kluba u istoriji NBA lige, izgubio je i drugi meč u svom "Ti-Di Gardenu" i tako ostao na skromnih 17 Leri O’Brajan trofeja.\nSa druge strane, tim iz San Franciska svojim vitrinama priključuje sedmu titulu najboljeg svetskog klupskog šampiona.\nZa razliku od Bostona, koje je svoje titule osvajao pre mnogo godina i koji je u poslednjih 36 sezona osvojio jedan trofej, Golden Stejt je sinoćnom pobedom zacementirao svoj status najbolje ekipe današnjice.\nPo četvrti put u poslednjih sedam sezona, Ratnici su bili oni koji su uz šampanjac i tompus proslavili ogroman uspeh.\nDokazali su Voriorsi mnogo toga ovom titulom.\nDokazali da im nije potreban Kevin Durent, da još uvek kroz draft i dobar skauting mogu da sastave šampionsku ekipu, da sistem koji gaje može da sruši bilo kog protivnika i odbranu, da su jedinstveni i da ih ne možete kopirati, da koliko god bili kritični prema njima i tražili im dlaku u jajetu, morate im odati poštovanje i sve zasluge.\nOnaj koji je možda bio i pod najvećim pritiskom i koji je najviše imaš šta da dokazuje, svakako je Stef Kari.\nGodinama, (nekada sa opravdanim razlogom, nekada i ne), Vordel Stefen Kari nalazio se na udaru kritika.\n"Atleticizam i eksplozivnost Stefa Karija su ispod standarda. Ne završava dobro oko obruča, mora značajno da se poboljša u kontroli lopte. Moraće znatno da napreduje kao plejmejker, ako želi da ostvari bilo kakav uspeh u NBA ligi", glasio je Karijev ruki skaut izveštaj.\nKada su ga te 2009. godine pitali gde vidi sebe za deset godina, Stef je između ostalog rekao da se nada da će još uvek biti u NBA ligi.\nNekoliko, tj. mnogo godina kasnije, ušao je u odabrano društvo sa četiri NBA titule, dvostrukim MVP priznanjem u regularnoj sezoni, četiri puta bio je član najbolje petorke lige, osam puta Ol-star učesnik, dva puta osvajač takmičenja u brzom šutiranju trojki, dva puta najbolji strelac lige, jednom najbolji kradljivac, da bi ove sezone osvojio ono što mu se najviše zameralo i što mu je nedostajalo.\nPri prvom osvajanju titule ove generacije Golden Stejta, MVP finala bio je Andre Igodala.\nVelika polemika vodila se oko toga, ali su analitičari i kritičari za glavne argumente imali to što Kari nije bio lider ekipe ni u jednoj kategoriji osim poena i što ne samo da nije čuvao protivničkog najboljeg igrača, već su često morali da ga "kriju" na parketu u odbrani.\nPotom, usledilo je čuveno finale 2016. godine protiv Klivlenda, kada je Golden Stejt ispustio prednost od 3-1 u finalu.\nKarijev manjak koncentracije i želje, pogotovo u četvrtim četvrtinama, uticali su u velikoj meri na njegove brojke, promašaje, izgubljene lopte, ali i na njegovo nasleđe.\nNakon tog finala, Golden Stejt je u svoje redove doveo Kevina Durenta, sa kojim su prelako osvojili dva naredna prstena.\nIpak, MVP tih finala bio je upravo Kej-Di, pa su se te titule pripisivale više njemu nego Kariju i ostatku Golden Stejta.\nStef se, sa razlogom, na ogromnom udaru kritika našao i 2019. godine, kada je morao bez povređenih Durenta i Tomspona da vuče ekipu u finalu protiv Toronta, koje je izgubio, kao i prošle sezone kada ni kroz plej-in nije uspeo da svoju ekipu ugura među osam najboljih na Zapadu.\nMeđutim, u svakom od neuspeha i situacija u kojima je kritikovan, Stef je govorio o budućnosti, kako će se još više raditi, truditi i napredovati i kako se ekipe Golden Stejta treba plašiti.\nPočetkom ove sezone, prema mišljenjima analitičara i stručnjaka, nisu bili među tri favorita za prsten. Retko ko je mogao uopšte da pomisli da pored Bruklina, Lejkersa, Milvokija i ostalih timova, Golden Stejt poseduje ono što je potrebno da bi se vratio na tron.\nOni su ipak verovali od prvog dana. Uprkos povredama i promenama u rotaciji, regularni deo su završili na visokom trećem mestu sa 53 pobede, da bi se onda kroz Zapadnu konferenciju blago rečeno prošetali.\nJokić i Denver, potom Dža i Memfis, pa onda i Luka i Dalas, nisu predstavljali nikakvu pretnju po tim Stiva Kera.\nKada je došao red na veliko finale i Boston, karte i izgledi su se promenili i odjednom, Voriorsi su postali favoriti za titulu.\nBoston je pokazao zube, preokretom došao do pobede u prvoj utakmici i nagovestio da je sazreo i da ima potencijal za osvajanje prstena.\nKada su Seltiksi poveli sa 2-1, mnogi su uskočili na taj voz i verovali da je sve gotovo.\nStef je mislio drugačije.\nOvoga puta bez Durenta, bez nestvarno dobrih Kleja i Grina, bez Livingstona i Igodale (u toj meri), stavio je čitavu ekipu na svoja leđa i vodio je do samog vrha.\nU proseku, u šest utakmica u ovogodišnjem finalu, beležio je 31,2 poena, šest skokova i pet asistencija i nije bilo dileme da li će osvojiti trofej nazvan po Bilu Raselu, trofej koji mu je nedostajao da kompletira virtinu unikatnog budućeg člana Kuće slavnih.\nPromenio je igru, učinio da ne možete da poverujete svojim očima, da morate da ga čuvate dužinom celog terena, da se hvatate za glavu i pre nego što je izbacio loptu iz ruku.\nUjedno, upropastio je igru. Naterao je milione i milione košarkaša, što sadašnjih, što budućih, da pomisle da mogu da urade ono što on radi.\nNaterao je mnoge da pomisle da mogu da šutnu sa deset metara i već krenu da trče u odbranu, da driblingom zaobiđu čuvara kao da je čunj, da mogu da iznesu igrača na leđima i loptu zavrnu na tablu i poentiraju uz faul sa takvom lakoćom.\nOdavno je dokazao da je najbolji šuter u istoriji košarke, a ove sezone napokon je svoje ime uvrstio rame uz rame sa najboljim igračima ovog sporta.\nDa li se nalazi među 20, 15, 10 ili pet najboljih u istoriji košarke, to treba ostaviti nekim većim stručnjacima, ali ne treba biti ekspert svetskog renomea da shvatite da ovo što radi Stef Kari u košarci danas, treba svakog sekunda ceniti, diviti se i poštovati.